At 10/29/2013 09:54:00 μ.μ., βασίλης ψύλλης said...\nδὲν "νίκησε" γιατὶ ἁπλὰ ἦταν πάντα ἐδῶ: κυρίαρχο καὶ θεμελιῶδες συστατικὸ τῆς μικροαστικῆς ἀσυνειδησίας.\nἦταν ἐδῶ πρὶν γραφεῖ καὶ "ψηφιστεῖ".\nAt 10/29/2013 09:57:00 μ.μ., Νεκτάριος said...\nOld Boy μην είσαι τόσο ηττοπαθής.\nΥπάρχουν ισχυροί θύλακες που πολεμούν το μνημόνιο, όπως οι υπάλληλοι των δήμων, η πλειοψηφία των δημάρχων, ο Πελεγκρίνι ο πρύτανης, οι δημόσιοι υπάλληλοι που κάνουν λευκή απεργία και συνεχίζουν να ταλαιπωρούν το κοσμάκη, οι εργατοπατέρες που δε δέχονται τους ελεγκτές της δημόσιας διοίκησης γιατί είναι υπεράνω κάθε ελέγχου.\nΕνωθείτε όλοι μαζί, κάντε τις απαραίτητες διεργασίες οι οποίες θα ενδυναμώσουν όλες αυτές τις υγιείς δυνάμεις σε ένα μαζικό μέτωπο που θα ανατρέψει το μνημόνιο.\nAt 10/30/2013 12:23:00 π.μ., Κατερίνα Στρατηγοπούλου-Μ. said...\nNίκησε, και όσοι συνέβαλαν στην νίκη των Μνημονίων επιβραβεύονται ποικιλοτρόπως από την κυβέρνηση ΠολαΝΔΣόκ, αφού την βοήθησαν να επιβιώσει πολιτικώς, εξοντώνοντας τους πολίτες της. Αχάριστη δεν είναι, αναγνωρίζει τις υπηρεσίες που της προσφέρθηκαν.\nΟ ΣυΡιζΑ δεν μπορεί να πράξει διαφορετικά - τα Μνημόνια στέριωσαν επειδή η γυναίκα του πρωτομάστορα οδηγήθηκε στο θυσιαστήριο "ησύχως". Καλά να πάθουμε στην τελική, ο καθένας μας σύμφωνα με το μερίδιο ευθύνης που του αναλογεί για την ήττα την Δημοκρατίας, της Δικαιοσύνης, του Εργατικού Κινήματος.\nAt 10/30/2013 12:28:00 π.μ., larayuelamaldolor said...\nΤο χειρότερο της μη-ολικής ρήξης δεν είναι μόνο ότι η μνημονιακή Ελλάδα είναι πλέον μια πραγματικότητα, είναι ότι η ολική ρήξη θεωρείται ουτοπία...\nΟ Ρινόκερος του Ιονέσκο στην απόλυτη αποθέωσή του!\nΥΓ: Γιατί το παράλογο το αντέχουμε και το συνηθίζουμε ενώ την ουτοπία την έχουμε σα λέπρα;\nAt 10/30/2013 12:39:00 π.μ., Κατερίνα Στρατηγοπούλου-Μ. said...\nΓια ό,τι έχει να κάνει με την Δτού και την "διάθεση για ιδιοτελείς συμβιβασμούς και υποχωρήσεις", ας δείξουμε κατανόηση, γιατί μπορεί σε κανένα να μην αρέσει η ΔΤ, αλλά αν δεν πηγαίναμε, όχι μόνο δεν θα είχαμε εργασία, αλλά θα αφήναμε τη δημόσια ραδιοτηλεόραση βορά, σε όσους θέλουν να την "καταλάβουν" χωρίς την αξία τους.\nΚατανόηση, λοιπόν, γιατί Αν δεν γίνει μια διάδοχη δημόσια τηλεόραση (με τους ανθρώπους που την ξέρουν και όσους άξιους τη μπολιάσουν) πώς θα συνεχίσει η κυβέρνηση το ...έργο της;\nAt 10/30/2013 02:01:00 π.μ., FivosV said...\nΑνοίγεις το παράθυρο να δεις τι γίνεται, και τι βλέπεις; Κάποιον να ανοίγει το παράθυρο να δει τι γίνεται. Γι' αυτό ξέχνα τη την επανάσταση.\nAt 10/30/2013 10:28:00 π.μ., copperINart said...\nΤο διάβασα στο UNFOLLOW και περίμενα να δω πότε θα το βάλεις στο blog σου...\n... γιατί ήθελα να σου πω πως είναι ένα από τα καλύτερα άρθρα που έχω διαβάσει τα τελευταία χρόνια.\nΣυνοψίζει τις σκέψεις μου και όσα κατά καιρούς έχω γράψει, αλλά κυρίως, αρέσει κάτι περισσότερο όταν αγγίζει κάτι από τον εαυτό σου όπως είναι φυσικό και φυσιολογικό.\nΕίναι ευχάριστο να διαβάζεις περιληπτικά και με τις όποιες ατέλειες στο λόγο μπορεί να έχει ένα μικρό άρθρο που προσπαθεί σε τόσο λίγες προτάσεις να καταπιαστεί με τόσα πράγματα που καίνε και -κατά τη γνώμη μου- να δώσει επαρκείς απαντήσεις.\nΠιστεύω, όπως φαίνεται κι από το άρθρο σου, πως ρίχνεις πολύ μεγάλο βάρος στην ατομική ευθύνη που έτσι κι αλλιώς έχουν οι σημερινοί πολίτες. Κι εγώ αυτό πιστεύω και μάλιστα έχω γράψει και κάτι σχετικό: Κινηματική, Πολιτική και Ταξική Συνείδηση\nΠολλά - πολλά μπράβο γι' αυτό το άρθρο.\nΚαλή δύναμη και καλή συνέχεια εύχομαι.\nAt 10/31/2013 02:08:00 π.μ., copperINart said...\nΞέχασα να γράψω παραπάνω πως εντάξει "το μνημόνιο νίκησε".\nΘα αναθέσουμε, θα εφησυχαστούμε, θα στρογγυλοκαθίσουμε, θα ξενιτευτούμε, θα αυτοκτονήσουμε, θα μαραζώσουμε, θα ξυπνήσουμε, θα εξεγερθούμε, θα επαναστατήσουμε;\nΤι; Αυτό είναι το ερώτημα.\nAt 10/31/2013 10:18:00 μ.μ., nestorpatou said...\nμια σκέψη είναι...\nότι στο συγκεκριμμένο παραμύθι ο κακός λύκος δεν ήταν ο μόνος "κακός"\nπολλές κοκκινοσκουφίτσες είχαν αμαρτάνει ήδη και αυτές\nόλες; - όχι, αλλά ικανά αρκετές\nαμαρτάνει τόσο όσο ο λύκος; - όχι, αλλά αμαρτάνει\nδηλ. αυτό μπορεί να ισοφαρίσει την κακία του λύκου;\nόχι, αλλά δυσκολεύει απίστευτα το κυνήγι του\nείχε βάλει να γράψουν ο πατέρας του μόρρισον στον τάφο του γιού του\nο στρατιωτικός πατέρας μπορεί να ήταν αντίθετος με τις επιλογές και την ζωή του γιού του\nαναγνώρισε όμως ότι αυτό ήταν τελικά ο γιος του\nαυτό που έκανε, όπως το έκανε, χωρίς μάσκες και υποκρισία, χωρίς να υπάρχει σωστό - λάθος\nε, ίσως και εμείς (ως σύνολο) αυτό είμαστε, αυτό μπορέσαμε, αυτό κάναμε\nίσως αύριο να είμαστε κάτι άλλο\nAt 11/01/2013 12:26:00 π.μ., Ανώνυμος said...\nΜακάρι να νικούσε το μνημόνιο αλλά πού τέτοια τύχη\nΔυστυχώς τα μυαλά μας απέχουν ακόμα\nAt 11/07/2013 02:16:00 π.μ., fpboy said...\nTo μνημόνιο το χρειάζονται πιο πολύ αυτοί που το πολεμούν,\nαπο αυτούς που το συμπαθούν, το εφαρμόζουν η απλά το ανέχονται.\nΌσοι είχαν διάθεση και κουράγιο για ολική ρίξη, έφυγαν για το εξωτερικό για μια καλύτερη και πιο δικαιη ζωή.\nΑυτοί που μείνανε εδώ δεν θέλουν ρίξη, αν ήθελαν θα την είχαν - ειχαμε κάνει.\nAt 11/08/2013 01:52:00 π.μ., Ανώνυμος said...\nΗ απολογία ενός ενδόμυχα μικροαστού.\nΞέρεις κάποτε ένιωθα αηδία για το συγγενολόι μου και, συγχρόνως, έβλεπα ότι οι συνομήλικοί μου ήταν μια από τα ίδια. Η εμπειρία του εξωτερικού (προ κρίσης) και το επακόλουθο πολιτισμικό σοκ γκρέμισε κάθε αυταπάτη για επίγειους παραδείσους. Το διαδίκτυο όμως και ειδικότερα η μπλογκόσφαιρα ήταν κάτι άλλο, ήταν η ενσαρκωμένη υπόσχεση μιας ονειρικής κοινωνίας, αμεσοδημοκρατικά οργανωμένης και εξομολογητικά δομημένης. Αυτά τότε. Τώρα που γνωρίζω σχεδόν όλα τα μπουμπούκια που αρθρογραφούν δημοσίως με τα μοναδικά ή τα πολλαπλά ινδιάνικα ονόματα, νιώθω την ίδια αηδία. Εάν μπορούσες να ψυχανεμιστείς πόση ψυχοπαθολογία κρύβεται πίσω από τα λιγοστά σχόλια των ακόμα λιγότερων σχολιαστών δε θα έγραφες άλλο. Από τέτοιους ανθρώπους δεν μπορείς να περιμένεις τίποτα.\nΚατά βάθος και εσύ δεν έκανες τίποτα για να αποτρέψεις τη θεσμοποίηση του νέου καθεστώτος και το ξέρεις. Όταν η υπογεγραμμένη υπενθύμηση της εκχώρησής μας πραγματοποιούνταν μπροστά στα μάτια σου με πρετεντέρια προπαγάνδα και ματατζήδικη καταστολή, εσύ έβλεπες αμερικάνικα σήριαλ και έγραφες, όπως ο Χριστόδουλας έβλεπε θεολογικές παραστάσεις και διάβαζε. Είσαι και εσύ το ίδιο αηδιαστικά μικροαστός, Σωτήρη.\nΟ μικροαστισμός σου κέρδισε.


Αποτελέσματα Ολυμπιακοί Αγώνες Γυναίκες 2000, ΠΟΔΟΣΦΑΙΡΟ Κόσμος - Flashscore\nΑποτελέσματα Ολυμπιακοί Αγώνες Γυναίκες 2000, σκορ, βαθμολογίες.\nΒοήθεια: Είσαστε στην σελίδα Ολυμπιακοί Αγώνες Γυναίκες 2000 στο τμήμα ΠΟΔΟΣΦΑΙΡΟ/Κόσμος. Το Flashscore.gr παρέχει αποτελέσματα Ολυμπιακοί Αγώνες Γυναίκες 2000, βαθμολογίες και λεπτομέρειες αγώνα. Εκτός από τα σκορ της διοργάνωσης Ολυμπιακοί Αγώνες Γυναίκες 2000, στο Flashscore.gr μπορείτε να βρείτε 5000+ διοργανώσεις για περισσότερα από 30+ σπορ σε όλο τον κόσμο. Η υπηρεσία σκορ Ολυμπιακοί Αγώνες Γυναίκες 2000 είναι σε πραγματικό χρόνο και ανανεώνεται ζωντανά.


Ο ΣΤΑΥΡΟΣ ΩΣ ΔΡΟΜΟΣ ΠΡΟΣ ΤΗ ΣΩΤΗΡΙΑ « Ι. Ν. «ΜΕΓΑΛΗΣ» ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ\nΑρχική » Πνευματικά Κείμενα » Επίκαιρες Πνευματικές Αναζητήσεις » Ο ΣΤΑΥΡΟΣ ΩΣ ΔΡΟΜΟΣ ΠΡΟΣ ΤΗ ΣΩΤΗΡΙΑ\nΟ ΣΤΑΥΡΟΣ ΩΣ ΔΡΟΜΟΣ ΠΡΟΣ ΤΗ ΣΩΤΗΡΙΑ\nΤου Μητροπ. Ναυπάκτου Ιερόθεου Βλάχου.\nΚάθε ανθρώπινη πολιτεία έχει ένα νομικό πλαίσιο μέσα στο oποίο κινείται, γιατί είναι γεγονός ότι μετά την πτώση του ανθρώπου οι συνθήκες ζωής γίνονται δύσκολες. Ο άνθρωπος περιέπεσε στον σκοτασμό του νου και άλλαξαν οι σχέσεις του και με τον Θεό και με τον συνάνθρωπο.\nΟ άνθρωπος με σκοτισμένο νου γίνεται ιδιοτελής, φίλαυτος, αυτάρκης, εμπαθής και αυτό έχει τραγικές συνέπειες για την ζωή της κοινωνίας.\nΓι’ αυτόν τον λόγο εμφανίσθηκαν πολλοί νομοθέτες που αγωνίσθηκαν και αγωνίζονται να κάνουν υποφερτές τις κοινωνικές συνθήκες. Έτσι τα ανθρώπινα πολιτεύματα στηρίζονται στην λογική, στην ανθρώπινη εφευρετικότητα και, φυσικά, όλα εξαρτώνται από τις υπάρχουσες κοινωνικές συνθήκες, αλλά και την δυνατότητα θεραπείας.\nΒεβαίως, το σχήμα του Σταυρού πάνω στον οποίο ο Χριστός τελείωσε την ζωή Του είναι τίμιο και προσκυνητό, γιατί είναι εικόνα του εσταυρωμένου. Έχει μεγάλη αξία διότι, πάλι κατά τον άγιο Γρηγόριο τον Παλαμά, ο Χριστός με την θνητή και παθητή σάρκα που προσέλαβε από την Παναγία «τον μεν αρχέκακον όφιν θεοσόφω δελέατι δια του σταυρού αγγιστρεύσας το υπ’ αυτού δουλούμενον άπαν ηλευθέρωσε γένος».\nΓι’ αυτό διά του Σταυρού ήλθε η σωτηρία σε ολόκληρο το ανθρώπινο γένος.\nΌλη η Αγία Γραφή είναι γεμάτη από προτροπές γι’ αυτήν την εργασία. «Νεκρώσατε τα μέλη υμών τα επί της γης», τονίζει ο Απόστολος Παύλος (Κολ. γ’, 5). Ο άγιος Ισαάκ ο Σύρος κάνει λόγο για τον σταυρό της πράξεως και της θεωρίας. Βέβαια, οι λέξεις πράξη και θεωρία στην Ορθόδοξη Παράδοση έχουν εντελώς διαφορετικό νόημα από ό,τι έχουν προσδώσει σ’ αυτές οι δυτικοί Χριστιανοί. Οι τελευταίοι όταν μιλούν για πράξη εννοούν την ιεραποστολή, δηλαδή όλη την προσπάθεια να «ευαγγελίσουν» τον λαό, και όταν μιλούν για θεωρία εννοούν τους στοχασμούς και τις σκέψεις που κάνουμε γύρω από τον Θεό και όλα τα θέματα της χριστιανικής διδασκαλίας.\nΌταν ο άνθρωπος αγωνίζεται να ακούση τον λόγο του Θεού: «έξελθε εκ της γης σου και εκ της συγγενείας σου» (Γεν. ιβ’, 1), δηλαδή καλείται να νεκρώση την πατρίδα και τον κόσμο, να βλέπη πέρα από αυτές τις κτιστές πραγματικότητες, όταν αγωνίζεται να εφαρμόση την παραγγελία του Θεού: «λύσαι το υπόδημα εκ των ποδών σου» (Εξ. γ’, 5), δηλαδή να αποθέση τους δερματίνους χιτώνας τους οποίους φόρεσε και διά των οποίων ενεργεί η αμαρτία και να νεκρώση το φρόνημα της σαρκός που αντιστρατεύεται τον νόμο του νοός, και όταν καλήται να ανέβη στο όρος της θεωρίας του Θεού μετά από νόμιμη άθληση, αυτό είναι βίωση του μυστηρίου του Σταυρού.\nΓιατί, όπως σημειώνει ο άγιος Γρηγόριος Παλαμάς, που ερμηνεύει τα πιο πάνω, «και η εν Θεώ θεωρία του Σταυρού μυστήριον εστι, του προτέρου εκείνου μυστηρίου μείζον». Έτσι βίωση του Σταυρού είναι η φυγή του ανθρώπου από την αμαρτία καθώς επίσης και η φυγή και η νέκρωση της αμαρτίας από τον άνθρωπο. Γι’ αυτό λέμε ότι όλη η χριστιανική ζωή είναι βίωση του Σταυρού.\nαν δεν μάθουμε τι είναι ο Σταυρός κι αν δε βιώσουμε το μυστήριο του Σταυρού, δεν θα μάθουμε ποτέ τι είναι Ορθοδοξία και ποιά πρέπει να είναι η θέση μας μέσα σ’ αυτήν.\nΚαι ο Ορθόδοξος Χριστιανός είναι σταυροφόρος, καρφωμένος πάνω στον Σταυρό. Εκεί αισθάνεται αναπαυμένος. Και επειδή είναι σταυρωμένος γι’ αυτό είναι και ελεύθερος.\nΑΠΟ ΤΟ ΒΙΒΛΙΟ »Το πολίτευμα του Σταυρού» Του Μητροπολίτου Ναυπάκτου και Αγίου Βλασίου Ιεροθέου Βλάχου\n← Αγάπη χωρίς τέλος\tΠῶς βρέθηκε καὶ ὑψώθηκε ὁ Τίμιος Σταυρὸς →


Μπλε φως τη νύχτα: Πώς συνδέεται με την κατάθλιψη (έρευνα) – TrikalaView\nΜπλε φως τη νύχτα: Πώς συνδέεται με την κατάθλιψη (έρευνα)\nΈρευνες έχουν δείξει ότι η συστηματική χρήση έξυπνων συσκευών (smartphone κλπ.) τη νύχτα, μπορεί να οδηγήσει σε κατάθλιψη.\nΝέα κινεζική έρευνα σε ποντίκια, διαπίστωσε ότι η επαναλαμβανόμενη έκθεση σε μπλε φως κατά τη διάρκεια της νύχτας μπορεί να προκαλέσει την εμφάνιση καταθλιπτικών συμπτωμάτων.\nΤα ευρήματα θα μπορούσαν να βρουν εφαρμογή και στους ανθρώπους, ισχυρίζονται οι επιστήμονες.\nΟι ερευνητές εξέθεσαν ποντίκια σε μπλε φως επί δύο ώρες κάθε βράδυ για τρεις εβδομάδες και στη συνέχεια παρακολούθησαν προσεκτικά της συμπεριφορά τους για να προσδιορίσουν εάν και σε ποιο βαθμό αυτή έκθεση είχε κάποια επίδραση στη συμπεριφορά τους.\nΑρχικά τα ποντίκια δεν έδειξαν κάποια αλλαγή. Τρεις εβδομάδες αργότερα όμως, μειώθηκε η προσπάθειά τους να κερδίσουν ένα έπαθλο ζάχαρης, το ίδιο και για να αποδράσουν όταν τους δόθηκε η δυνατότητα. Οι συμπεριφορές αυτές θεωρήθηκαν ενδείξεις κατάθλιψης στα ποντίκια. Τα συμπτώματα συνεχίστηκαν έως και τρεις εβδομάδες μετά, ακόμη και αφού διακόπηκε η έκθεσή τους στο νυχτερινό μπλε φως.\nΓια να καταλάβουν γιατί το μπλε φως προκάλεσε στα ποντίκια κατάθλιψη, οι ερευνητές μελέτησαν τον εγκέφαλό τους και, συγκεκριμένα, τις νευρικές οδούς που συνδέουν τα μάτια με τον εγκέφαλο. Ανακάλυψαν ότι ένας συγκεκριμένος τύπος υποδοχέα φωτός στον αμφιβληστροειδή των ποντικιών συνδεόταν με περιοχές του εγκεφάλου που σχετίζονται με τη διάθεση: τον επικλινή πυρήνα που σχετίζεται με το κυνήγι της ανταμοιβής και τον έξω ραχιαίο πυρήνα που δέχεται ερεθίσματα και σχετίζεται με την πείνα και τη δίψα. Όταν οι ερευνητές αποσυνέδεσαν τους υποδοχείς, τα ποντίκια δεν εμφάνισαν καταθλιπτικά συμπτώματα λόγω της έκθεσής τους στο μπλε φως τη νύχτα.\nΔιαπίστωσαν επίσης ότι αυτές οι οδοί ήταν πολύ πιο ενεργές κατά την έκθεση στο μπλε φως τη νύχτα σε σχέση με την ημέρα, κάτι που εξηγεί γιατί δεν οδηγούμαστε σε κατάθλιψη την ημέρα.\nΗ έρευνα δημοσιεύτηκε στο επθστημονικό έντυπο Nature Neuroscience.\nΓιατί είναι σημαντικό να διαβάζουμε βιβλία στα παιδιά από τη βρεφική ηλικία\nΌταν ο mr. Burger έχει γενέθλια...


Έφυγε ο «Ιππότης του Ελληνισμού» | Greek News Greek News\nΈφυγε ο «Ιππότης του Ελληνισμού»\nSeptember 28th, 2014 Top Story 6, ΟΜΟΓΕΝΕΙΑ 0 comments 2271\nΓράφουν οι: Νάνσυ Μπίσκα και Διαμαντένια Ριμπά\nΌραμά του ήταν η ανάγκη συντονισμού όλης της Ελληνοαμερικανικής κοινότητας, σε κοινές δράσεις, κάτι που τον οδήγησε και στη δημιουργία ενός οργανισμού-ομπρέλα. Το 1992 πρωτοστατεί στην ίδρυση του ισχυρού, τα χρόνια εκείνα, Ελληνο-Αμερικανικού Εθνικού Συμβουλίου.\nΔιετέλεσε, επίσης, πρόεδρος της Ομοσπονδίας Ελληνοαμερικανικών Οργανώσεων Ιλλινόϊς «Η Ένωση» (1991-2006).\nΤην εποχή εκείνη, η Ελληνική πολιτεία διά του Ανδρέα Παπανδρέου λαμβάνει πρωτοβουλίες για την ανάδειξη του ρόλου της Ομογένειας, με τη δημιουργία Υφυπουργείου και Γενικής Γραμματεία Απόδημου Ελληνισμού. Στους κόλπους της Ομογένειας επικρατούσε ενθουσιασμός και μεγάλη διάθεση για δράση.\nΑξίωνε την χάραξη σταθερής και διαρκούς Εθνικής Στρατηγικής\nΟ Θ. Σπυρόπουλος πίστευε ότι ο Οικουμενικός Ελληνισμός και η έκφραση των δυνάμεών του δεν μπορεί να παραμείνει ζήτημα μεταβαλλόμενης κυβερνητικής πολιτικής, αλλά σταθερής και διαρκούς Εθνικής Στρατηγικής.\nΣτην τελευταία συνέντευξη, που παραχώρησε στην εφημερίδα «Hellenic News», σημειώνει μεταξύ άλλων: «Η εξέλιξη του Σ.Α.Ε. είναι πλέον θέμα βούλησης των πολιτικών δυνάμεων του τόπου. Αντιλαμβάνομαι ότι, δυστυχώς, υπάρχει διαφωνία μεταξύ των κομμάτων σε σχέση με την πρότασή μας τα μέλη του Σ.Α.Ε. να είναι, εκτός των νομικών προσώπων, και φυσικά πρόσωπα. Η συμπερίληψη φυσικών προσώπων σε ένα παγκόσμιο όργανο Ελληνισμού εναρμονίζεται με τη ρητή πρόβλεψη του Ελληνικού Συντάγματος (άρθρο 108 παρ. 2) που μιλάει για «την έκφραση των δυνάμεων του απανταχού Ελληνισμού». Γνωρίζουμε όλοι μας ότι η πλειοψηφία των Ελλήνων του Εξωτερικού είναι εκτός οργανωμένης Ομογένειας, για διάφορους λόγους. Το γεγονός αυτό, δεν πρέπει να τους στερεί το δικαίωμα συμμετοχής στο υπό αναδιαμόρφωση Σ.Α.Ε. Διαφορετικά, θα στήσουμε ένα νέο Σ.Α.Ε. ,με τα ίδια «υλικά» και συνεπώς μη λειτουργικό».\nΓια την ανάδειξη της Ελληνικής και Ελληνόγλωσσης Παιδείας\nΖήτημα πρώτης προτεραιότητας υπήρξε για τον Θεόδωρο Σπυρόπουλο η ανάδειξη της Ελληνικής και Ελληνόγλωσσης Παιδείας, για την οποία κατέβαλλε άοκνες προσπάθειες.\n«Το πολύτιμο αγαθό της Ελληνικής Παιδείας, που κληρονομήσαμε ως έθνος, οφείλουμε να το διαφυλάξουμε ως κόρη οφθαλμού. Το οφείλουμε όχι μόνο στις μετέπειτα γενιές, αλλά και στους αμέτρητους φιλέλληνες που έχουμε παγκοσμίως», είχε τονίσει χαρακτηριστικά σε μία από τις λιγοστές συνεντεύξεις που έχει παραχωρήσει, το 2012, στο ΑΝΑ-ΜΠΑ.\nΗ φιλοσοφία του στηρίχθηκε στην πεποίθηση ότι «Ελληνισμός και Παιδεία είναι έννοιες ταυτόσημες». Υποστήριζε ακόμη ότι «ως Έλληνες οφείλουμε να προσεγγίσουμε αυτό που ιστορικά εκπροσωπούμε. Δεν αρκεί να επικαλούμαστε την προσφορά των προγόνων μας στην Παιδεία και τον Πολιτισμό. Οφείλουμε να μελετήσουμε, να κατανοήσουμε και στη συνέχεια να μεταδώσουμε αυτή την προσφορά. Η αυτογνωσία σε προσωπικό, συλλογικό και εθνικό επίπεδο, καθώς και η ανάκτηση της Ελληνικής μας Παιδείας, πρέπει να είναι το πρωταρχικό μας μέλημα» .\nΤο 2006 διοργανώνει στους Δελφούς παγκόσμιο συνέδριο για την αναβίωση της Δελφικής Ιδέας, με τη συμμετοχή διακεκριμένων Αμερικανών, Ευρωπαίων και Ελλήνων Επιστημόνων. Τα τελευταία χρόνια διοργάνωσε πανεθνικά και περιφερειακά συμπόσια Παιδείας στις Η.Π.Α., προσκαλώντας όλους τους ενδιαφερόμενους φορείς και πρόσωπα σε συνεργασία για την προώθηση της Ελληνόγλωσσης Εκπαίδευσης.\nΣυνέβαλλε, ακόμη, στην προώθηση των Charter Schools, ενώ στήριξε τη δημιουργία της Ομοσπονδίας Δασκάλων για να ενώσει τους Ομογενείς εκπαιδευτικούς και να προωθήσει ζητήματα που τους αφορούν. Το 2011, μέσω μεγάλης χορηγίας του Ιδρύματος «Θεόδωρος και Έρρικα Σπυρόπουλος», μερίμνησε για τη δημιουργία προγράμματος κατάρτισης και πιστοποίησης Ομογενών εκπαιδευτικών στο Πανεπιστήμιο Northeastern Illinois για την επιμόρφωση και πιστοποίηση Ομογενών εκπαιδευτικών. Δυστυχώς, ενώ είχε πάρει γραπτή διαβεβαίωση του Υπουργείου Παιδείας της Ελλάδας, η τότε υφυπουργός Φώφη Γεννηματά δεν προχώρησε στην υποσχόμενη στήριξη του προγράμματος, με σχετική νομοθετική ρύθμιση.\nΟ Θεόδωρος Σπυρόπουλος ενίσχυσε οικονομικά πλήθος πανεπιστημιακών προγραμμάτων, κοινοτικών σχολείων, προγραμμάτων ανταλλαγής φοιτητών με Ελλάδα και υποτροφιών, καθώς και συνέδρια που αφορούν στην προβολή του Ελληνισμού σε πανεπιστήμια της Ελλάδας και της Αμερικής. Εξέδωσε δύο χρήσιμους καταλόγους για την Ελλάδα και την ομογένεια: 1) τον «Κατάλογο των Ελληνο-Αμερικανικών Σχολείων στις Η.Π.Α.», στον οποίο καταγράφονται τα στοιχεία επικοινωνίας των φορέων Παιδείας σε Η.Π.Α. και Ελλάδα, των Κοινοτικών και των Σχολείων Charter Ελληνικού Ενδιαφέροντος και τον «Κατάλογο Ελληνο-Αμερικανών Ακαδημαϊκών και Επιστημόνων», στον οποίο καταγράφονται στοιχεία επικοινωνίας Ακαδημαϊκών και Επιστημόνων Ελληνικής καταγωγής, Ελληνικών προγραμμάτων, Εδρών και Κέντρων σε Αμερικανικά Πανεπιστήμια καθώς και τα Ιδρύματα που παρέχουν υποτροφίες σε Ελληνο-Αμερικανούς.\nΔιοργάνωσε και χρηματοδότησε αρκετά συνέδρια και προγράμματα νέων.\n«Δεῖ δὲ χρημάτων, καὶ ἄνευ τούτων οὐδὲν ἔστι γενέσθαι τῶν δεόντων (το χρήμα είναι αναγκαίο, χωρίς αυτό τίποτε δε γίνεται από όσα πρέπει)», έλεγε ο Δημοσθένης Ολυνθιακός ά, γι΄ αυτό και ο Θεόδωρος Σπυρόπουλος προέτρεπε την οικονομικά εύρωστη Ελληνοαμερικανική κοινότητα να δημιουργήσει ένα κοινό «Ταμείο Ελληνισμού», ώστε η ομογένεια να αναλάβει τις ευθύνες της για τη στήριξη των δικών της θεμάτων.\nΤο 2013 δημιούργησε το μη κερδοσκοπικό Ίδρυμα «Πολιτιστικό Κέντρο της Ελληνοαμερικανικής Κοινότητας Μείζονος Σικάγου», το οποίο στεγάζεται σε κτίριο που αγόρασε ο ίδιος στην οδό 5941 N. Milwaukee Ave., Chicago, IL 60646 για την φιλοξενία διαλέξεων, σεμιναρίων, ημερίδων, συνεδρίων, εκθέσεων, θεατρικών παραστάσεων, κινηματογραφικών προβολών και συνεδριάσεων. Το κτήριο διαθέτει αίθουσα εκδηλώσεων, στον πρώτο όροφο, χωρητικότητας 200 θέσεων, ενώ στο δεύτερο όροφο στεγάζονται τα γραφεία όπου θα φιλοξενούνται τα αρχεία και οι συνεδριάσεις συλλόγων, σωματείων και ενδιαφερομένων ομάδων Ελληνοαμερικανών. Παράλληλος στόχος της πρωτοβουλίας αυτής ήταν η υποστήριξη των υπαρχόντων ομογενειακών οργανώσεων, που στην πλειοψηφία τους δεν διαθέτουν ιδιόκτητα κτίρια, και η ανάδειξη του κτιρίου σε τόπο συνάντησης του Ελληνισμού της περιοχής για συνέργεια σε ζητήματα Ελληνοαμερικανικού, Ελληνικού και Κυπριακού ενδιαφέροντος και Ελληνο-Αμερικανικής φιλίας.\nΧρέος προς την Πατρίδα\nΟ Θεόδωρος Σπυρόπουλος δεν δίστασε να πάει πολλές φορές κόντρα στο κατεστημένο, στις κυρίαρχες πεποιθήσεις και να ασκεί εποικοδομητική κριτική, μέσα και έξω από τους οργανισμούς που υπηρέτησε και υπηρετεί. Πίστευε στη συλλογική προσπάθεια καθώς συχνά επεσήμανε στην αρθρογραφία του όλοι «είμαστε ένα» και «το εμείς πρέπει να αντικαταστήσει το εγώ». Για τη σημερινή εποχή, γεμάτη προκλήσεις, σε εθνικό και διεθνές επίπεδο μας παρότρυνε: «Ας γίνουμε εμείς οι ίδιοι η αλλαγή που επιθυμούμε να δούμε στον κόσμο».\nΓια τη σημερινή κρίση στην Ελλάδα θεωρούσε ότι οφείλεται στην παγκόσμια πολιτισμική κρίση, σε όλες τις εκφάνσεις της ζωής των ανθρώπων: οικονομική, κοινωνική, πολιτική, αξιακή και εκπαιδευτική. Οραματίσθηκε την Ελλάδα ως την κοιτίδα ενός νέου πολιτισμικού ρεύματος που δημιουργείται μέσα από τις καταρρέουσες πολιτισμικές δομές που στηρίχθηκαν στον άκρατο υλισμό και στην οικονομίστικη λογική.\nΧαρακτηριστικά σημείωνε στην τελευταία του συνέντευξη: «Ως εθνική οντότητα οφείλουμε να αντιληφθούμε το χρέος και την ευθύνη που απορρέει από αυτό που εκπροσωπούμε πολιτισμικά, αλλά και Εθνικά. Είμαστε Έλληνες Ομογενείς και εκπροσωπούμε στη δεύτερη πατρίδα μας το σύστημα των ανθρωπιστικών Ελληνικών αξιών που γέννησαν τον Δυτικό Πολιτισμό και τη Δημοκρατία. Οι αξίες αυτές, αποτελούν το μοναδικό αντίδοτο της κρίσης της σημερινής παγκόσμιας κοινωνίας. Έχουμε την υποχρέωση να τις υπερασπιστούμε, όπως και την πατρίδα μας, την Ελλάδα, που βρίσκεται σε κίνδυνο».\nNext article Ομιλία αντιπροέδρου της κυβέρνησης και ΥΠΕΞ Ευάγγελου Βενιζέλου στη Γ.Σ. του ΟΗΕ\nPrevious article Σαμαράς: Η Ελλάδα δεν θα χρειαστεί νέο μνημόνιο


Η Πέμπτη των διπλών 25/03/2021\nΗ Πέμπτη των διπλών\n2 & N/G\nΠέμπτη 25 Μαρτίου σήμερα και πάμε να δούμε τα σημερινά σημεία, εστιάζοντας φυσικά στην μάχη των εθνικών ομάδων για τα προκριματικά του Μουντιάλ 2022. Επέλεξα μια τριάδα αναμετρήσεων με αρκετό ζουμί από τρεις διαφορετικούς ομίλους που έχουν να δώσουν πράγματα στοιχηματικά.\nΞεκίνημα με την αναμέτρηση του έκτου ομίλου όπου το Ισραήλ υποδέχεται την Δανία, στο παιχνίδι που ανοίγει την αυλαία της σημερινής ημέρας. Το Ισραήλ έκανε βήματα μπροστά, κλείνοντας το 2020 με νίκη απέναντι στην Σκωτία, καταλαμβάνοντας την τρίτη θέση του ομίλου του στο Nations league. Έχει βελτιωθεί αρκετά, με τα τρίποντα απέναντι στην Σλοβακία και Σκωτία στις τρεις τελευταίες αγωνιστικές να το αποδεικνύουν. Από την άλλη η Δανία κατέλαβε την δεύτερη θέση στον όμιλο της, ούσα ανώτερη της Αγγλίας που άφησε στην τρίτη θέση και κατώτερη των Βέλγων, όπου γνώρισε δυο ήττες. Διαθέτει πολύ ταλέντο και αρκετές επιλογές σε κάθε θέση, ούσα πλέον στην ελίτ των κορυφαίων εθνικών ομάδων. Περιμένουμε να παρουσιαστεί σοβαρή στην σημερινή αναμέτρηση, όπως μας έχει συνηθίσει, κάνοντας το πρώτο βήμα για την κορυφή. Θα πάμε με το διπλό στο 1,72 από την Betshop.\nΑπό το Ισραήλ στα Βαλκάνια για την αναμέτρηση της Βουλγαρίας με την Ελβετία που ανοίγει το πρόγραμμα του τρίτου ομίλου. Η Βουλγαρία τερμάτισε στην τελευταία θέση του ομίλου της στο Nations league χωρίς καμία νίκη, μετρώντας δυο ισοπαλίες και τέσσερις ήττες σε έξι αναμετρήσεις. Έκλεισε με λευκή ισοπαλία απέναντι στην Ιρλανδία τις υποχρεώσεις της και θα προσπαθήσει να κάνει μια αξιοπρεπή πορεία σε αυτά τα προκριματικά. Η Ελβετία είναι το ξεκάθαρο φαβορί στην αναμέτρηση και θα δώσει ξεκάθαρη μάχη για την κατάκτηση της πρωτιάς απέναντι στην Ιταλία. Η περιπέτεια της στο Nations league απέναντι σε Γερμανία, Ισπανία και Ουκρανία της έδωσε την τρίτη θέση με μια νίκη, τρεις ισοπαλίες και δυο ήττες. Διαθέτει ποιότητα και ταλέντο σε κάθε θέση, με την επιθετική της γραμμή ιδιαίτερα να είναι το πιο δυνατό της σημείο. Θα περάσει εύκολα από την Σόφια απέναντι σε μια ομάδα που αδυνατεί να βρει λύσεις στο σκοράρισμα όσο και στα αμυντικά της κενά. Καλή επιλογή ο συνδυασμός του 2 & N/G στο 2,19 από την Betshop.\nΘα κλείσουμε με την ενδιαφέρουσα αναμέτρηση στην Βουδαπέστη, όπου η Ουγγαρία υποδέχεται την Πολωνία για τον ένατο όμιλο. H Ουγγαρία έκλεισε με τον καλύτερο τρόπο την σεζόν του 2020, όντας μια ονειρική χρονιά για την εθνική ομάδα του Μάρκο Ρόσι, με την πρόκριση στο επερχόμενο Euro και την κατάκτηση της πρώτης θέσης στον όμιλο του Nations leuge απέναντι σε Ρωσία, Σερβία, Τουρκία να την ανεβάζουν κατακόρυφα επίπεδο. Τέσσερις νίκες και δυο ισοπαλίες ο απολογισμός στις έξι τελευταίες αναμετρήσεις της, ενώ στην πιο πρόσφατη αναμέτρηση επικράτησε με 2-0 της Τουρκίας. Η Πολωνία έκλεισε με δυο διαδοχικές ήττες την σεζόν από Ιταλία και Ολλανδία, που την έστειλαν στην τρίτη θέση του ομίλου της, όμως σε γενικές γραμμές είναι η ομάδα που μας έχει συνηθίσει τα τελευταία χρόνια, διαθέτοντας ποιότητα σε κάθε γραμμή. Μπορεί να διεκδικήσει την πρωτιά του ομίλου έχοντας ως άμεσο αντίπαλο την Αγγλία, ξεκινώντας με νίκη από το σημερινό ματς. Η ψυχολογία έχει ανέβει κατακόρυφα μετά τα καλά νέα όσο αναφορά την συμμετοχή του ηγέτη της Λεβαντόφσκι, και μπορεί να φύγει με μια κλειστή νίκη από την Βουδαπέστη. Αξίζει το διπλό στο 2,06 από την Betshop.


ΟΛΥΜΠΙΑΚΟΣ: 11 Οκτ 2014\nΗ Ελλάδα προηγήθηκε στο Ελσίνκι με τον Καρέλη στο 24', όμως μια στιγμή αδράνειας στο 55' έδωσε την ευκαιρία στους Φινλανδούς να ισοφαρίσουν και να... "κλέψουν" τον βαθμό της ισοπαλίας (1-1), στην αναμέτρηση για τη 2η αγωνιστική της προκριματικής φάσης του Euro 2016.\nΟ Κλαούντιο Ρανιέρι επιφύλασσε εκπλήξεις στο αρχικό σχήμα της Εθνικής, βάζοντας τον Βύντρα δεξί μπακ και τους Μαυρία, Καρέλη και Αθανασιάδη στην επίθεση.\nΜε τις αλλαγές αυτές ο Ιταλός τεχνικός κατάφερε να κάνει πιο γρήγορο το επιθετικό παιχνίδι της "γαλανόλευκης", χωρίς να... διαταράξει την ανασταλτική της λειτουργία.\nΜονόδρομος η νίκη πλέον στο ματς με τους Βορειοϊρλανδούς την Τρίτη στο "Καραϊσκάκη"...\nΟ Ρανιέρι δοκίμασε και 3-5-2 και Σαμαρά και Μήτρογλου, αλλά δεν του βγήκε... Ο Καρέλης πήγε πολύ καλά, αλλά όχι και ο Βύντρα, τουλάχιστον δημιουργικά.\nΗ Ιρλανδία νίκησε 7-0 το Γιβραλτάρ!\nΤα τρία από αυτά ήταν του Ρόμπι Κιν, ο οποίος μάλιστα βρήκε δίχτυα τρεις φορές στα πρώτα 18' της αναμέτρησης.\nΕτσι, έγινε ο πρώτος παίκτης που σημειώνει χατ τρικ πριν από το 20ό λεπτό τόσο στα προκριματικά όσο και στην τελική φάση Euro. Το προηγούμενο ρεκόρ ήταν του Μάρκο φαν Μπάστεν κόντρα στη Μάλτα το 1990 (μέχρι το 23ο λεπτό), όπως αναφέρει σε δημοσίευμά του το "woop.gr".\nΕπίσης, ο 34χρονος έγινε ο 5ος Ευρωπαίος σκόρερ στην ιστορία με 65 γκολ (σε 135 εμφανίσεις) και απέχει 3 γκολ από τον Γκερντ Μίλερ.\nΟ Κρις Φλέμινγκ κάνει... καθυστέρηση, δεν απαντάει στην πρόταση της γερμανικής ομοσπονδίας να αναλάβει την Εθνική και αυτό επειδή... περιμένει τον Ολυμπιακό!\nΟ Αμερικανός τεχνικός είναι άνεργος, είχε συμβόλαιο με τη Μπάμπεργκ έως το 2016 και παρ' όλα αυτά η γερμανική ομάδα τον απέλυσε στο τέλος της περασμένης αγωνιστικής περιόδου και τον πληρώνει να... κάθεται!\nΟ Φλέμινγκ πήγε στα summer leagues του ΝΒΑ, ενώ εμφανίστηκε και σε Eurobasket και Παγκόσμια Κύπελλα μικρών εθνικών, μέσω συνεργασίας του με τη FIBA. Δημοσιεύματα από τη Γερμανία αναφέρουν ότι η ομοσπονδία μπάσκετ της χώρας τον βολιδοσκόπησε για να του καταθέσει πρόταση συνεργασίας, μετά τη λύση του συμβολαίου του Εμίρ Μούταπσιτς, αλλά ο Αμερικανός κάνει... καθυστέρηση γιατί πρώτα θέλει να μιλήσει με τους διοικούντες την ΚΑΕ Ολυμπιακός.\nΘεωρείται δεδομένο ότι δεν θα γίνει "διπλοθεσίτης" και μέσα στην ερχόμενη εβδομάδα αναμένονται εξελίξεις.\nΗ πρεμιέρα του νέου Πρωταθλήματος θα βρει τον Απόλλωνα Πάτρας απέναντι στον Ολυμπιακό (12/10, 17:00) και ο Νίκος Βετούλας ευχήθηκε υγεία και μίλησε για τους στόχους της ομάδας του.\nΟ τεχνικός των Πατρινών μίλησε στο esake.gr για τη νέα χρονιά: «Οι ευχές για υγεία, προσωπική και οικογενειακή, στους φίλους του μπάσκετ και σε όλο τον κόσμο είναι αυτονόητες. Βρισκόμαστε λίγο πριν από την έναρξη του νέου πρωταθλήματος, το οποίο θεωρώ ότι θα είναι πιο ανταγωνιστικό από το περσινό. Τα φιλικά παιχνίδια στη διάρκεια της προετοιμασίας και οι αγώνες που προηγήθηκαν για το Κύπελλο έδειξαν ότι όλες οι ομάδες έκαναν μεταγραφικές κινήσεις που τις ενίσχυσαν σημαντικά. Ο βαθμός συγκέντρωσης κάθε ομάδας στους αγωνιστικούς στόχους παιχνίδι με παιχνίδι είναι ο παράγοντας που θα κάνει τη διαφορά.\nΠιστεύω ότι ο έντονος ανταγωνισμός μπορεί να δημιουργεί άγχος και αγωνία στους παίκτες και τα τεχνικά επιτελεία, είναι όμως και το στοιχείο που μπορεί να φέρει ακόμα περισσότερο κόσμο στα γήπεδα. Για την ομάδα μας ο βασικός στόχος είναι να παίξει καλό μπάσκετ και σε συνδυασμό με τα θετικά αποτελέσματα, να αφήσει ικανοποιημένους τους φιλάθλους μας στο τέλος της αγωνιστικής χρονιάς. Ο Απόλλων “κουβαλάει” στις πλάτες του μια μεγάλη ιστορία στο μπάσκετ και αυτή την παράδοση θέλει να διατηρήσει στο μέλλον.\nΔεν θα είναι εύκολη υπόθεση για εμάς, αφού υπήρξαν μεγάλες αλλαγές στο ρόστερ της ομάδας σε σχέση με την περσινή χρονιά. Δουλέψαμε πάνω σʼ αυτό τον τομέα, δηλαδή στην προσαρμογή των νέων παιδιών, στο διάστημα που προηγήθηκε και συνεχίζουμε. Η προσπάθειά μας από το ξεκίνημα της προετοιμασίας ήταν να είμαστε έτοιμοι στην πρεμιέρα του πρωταθλήματος και να συνεχίσουμε δυνατά μέχρι τη λήξη του».\nΟ Νίκος Αργυρόπουλος με τη σειρά του ανέφερε: «Θέλω να ευχηθώ υγεία σε όλους ενόψει της έναρξης του πρωταθλήματος. Το κλίμα που επικρατεί στην ομάδα μας είναι εξαιρετικό. Η ομάδα διαθέτει παίκτες με παραστάσεις και στοιχεία που μας είναι χρήσιμα για να ανταποκριθούμε στις απαιτήσεις του φετινού πρωταθλήματος. Δουλέψαμε σκληρά στην προετοιμασία και πιστεύω πως έχουμε καλή χημεία μεταξύ μας. Χρειαζόμαστε όμως και τη βοήθεια της τύχης για να κάνουμε το βήμα παραπάνω που θέλουμε και ζητάνε οι φίλαθλοί μας. Περιμένω με αγωνία να ξεκινήσουν οι αγώνες και δούμε ξανά τον κόσμο στο πλευρό μας. Πιστεύω ότι οι φίλαθλοι έχουν διαπιστώσει πως γίνεται μια σοβαρή προσπάθεια από την ομάδα σε όλα τα επίπεδα. Ζητάμε να εξακολουθήσουν να στηρίζουν την ομάδα, και από την πλευρά μας θα προσπαθούμε πάντα για το καλύτερο».\nΣτην 1η ημέρα του Πρωταθλήματος της Α1 Γυναικών η ομάδα μας κέρδιζε με 3-1 την Πρωταθλήτρια ομάδα του ΑΣ Πέρα αλλά έχασε με 4-3.\nΜε ανάμικτα συναισθήματα ολοκληρώθηκε για τον Ολυμπιακό η πρώτη ημέρα του Πρωταθλήματος Πινγκ Πονγκ της Α1 σε Άνδρες και Γυναίκες. Στους Άνδρες η ομάδα μας κέρδισε με 4-1 το ΑΟ Ταύταλα και 4-0 τα Χανιά και στις Γυναίκες κέρδισε με 4-2 τον ΔΑΟ Ταύρου αλλά «αυτοκτόνησε» στο δεύτερο και σημαντικότερο παιχνίδι με το ΑΣ Πέρα. Ενώ ο Ολυμπιακός κέρδιζε με 3-1 την περσινή Πρωταθλήτρια ηττήθηκε τελικά με 4-3 και έχασε την μεγάλη ευκαιρία να κάνει το σημαντικότερο βήμα για την κατάκτηση της κούπας από την 1η ημέρα! Τα κορίτσια του Ολυμπιακού (Χριστοφοράκη, Πέτροβα, Παρίδη) ξεκίνησαν φανταστικά το παιχνίδι με το ΑΣ Πέρα αλλά η κούραση από τις 5 και πλέον ώρες αγώνα τα οδήγησε σε λάθη και στην ήττα.\nΣτους Άνδρες πολύ καλή εμφάνιση από τον Γάλλο Μεχντί Μπουλουσά ο οποίος ήρθε το πρωί του Σαββάτου για πρώτη φορά στην Ελλάδα για ν’ ενισχύσει τον Ολυμπιακό στο ματς με το ΑΟ Ταύταλα. Σταθερή αξία για τον Ολυμπιακό ο Τάσος Ρηνιώτης ενώ εξαιρετικός ήταν και ο Κώστας Παπαγεωργίου στο ντεμπούτο του. Κόντρα στα Χανιά αγωνίστηκε και ο νεαρός Ανδρέας Τσόπελας. Ο προπονητής της ομάδας μας Γιώργος Χριστοφοράκης μιλώντας για την πρώτη ημέρα του Πρωταθλήματος τόνισε: «Αυτοκτονήσαμε. Είχαμε μια μεγάλη ευκαιρία να κάνουμε το σημαντικότερο βήμα για το Πρωτάθλημα και την χάσαμε. Μας λύγισε η κούραση. Έχουμε τον 2ο γύρο για να διορθώσουμε τα πράγματα και να πάρουμε αυτό που θέλουμε. Μας μένει η πικρία στις γυναίκες για τον τρόπο που χάσαμε. Στους άνδρες πήγαμε πολύ καλά αλλά έχουμε πολύ δρόμο μπροστά μας».\nΤα προβλήματα που έχει η Γιουβέντους εν όψει της αναμέτρησης της 3ης αγωνιστικής του Champions League στο Καραϊσκάκη με τον Ολυμπιακό, είναι σημαντικά.\nΟ Αντρέα Μπαρτζάλι και ο Μάρτιν Κάσερες έχουν τεθεί νοκ άουτ και ο Μάσιμο Αλέγκρι δεν θέλει να... ακούει άλλα δυσάρεστα. Κάτι που, όμως, δεν συμβαίνει, αφού τα νέα από την Χιλή για τον Αρτούρο Βιντάλ δεν είναι ευχάριστα.\nΟ Χιλιανός μέσος της Γιουβέντους, ο οποίος είναι ένα βήμα προ της εξόδου της "βέκια σινιόρα", λόγω του νέου πειθαρχικού παραπτώματος, έχει νέες ενοχλήσεις στο γόνατο, όπως αποκάλυψε ο προπονητής του στην Εθνική, Χόρχε Σαμπάολι.\nΜάλιστα, στη φιλική νίκη της Χιλής με 3-0 επί του Περού, ο Βιντάλ έβγαλε όλο το 90λεπτο, αλλά τελείωσε το ματς με νέες ενοχλήσεις στο γόνατο, σε αυτό που είχε κάνει την επέμβαση πριν από 4 μήνες.\nΓεγονός που είναι φυσικά δυσάρεστο για τη Γιουβέντους, ειδικά σε περίπτωση που αποδειχθεί σοβαρό, αλλά... ευχάριστο για τον Ολυμπιακό, εν όψει των δύο αναμετρήσεων με την Ιταλική ομάδα.\nΤο πρόβλημα επιβεβαίωσε και ο γιατρός, Αλεχάντρο Οριζόλα, μιλώντας στην εφημερίδα «El Mercurio», δηλώσεις τις οποίες αναπαράγει η ιστοσελίδα «europacalcio.it».\n«Είναι μία φυσιολογική φλεγμονή, μετά από τέτοιες επεμβάσεις, ειδικά αν σκεφτούμε ότι πρόκειται για ποδοσφαιριστή με... σκληρή δουλειά. Το σημαντικό είναι ότι κάθε μέρα υποχωρεί ο πόνος και η άρθρωση του γόνατος συνηθίζει την προσπάθεια που γίνεται», είπε χαρακτηριστικά.\nΣτο τελευταίο της ματς πριν υποδεχτεί τον Ολυμπιακό στην πρεμιέρα της Ευρωλίγκας, η Βαλένθια σάρωσε τη Σεβίλλη με 96-73.\nΈξι μέρες πριν υποδεχτεί τους ερυθρόλευκους για την πρεμιέρα της Ευρωλίγκας, η Βαλένθια έδειξε σε εξαιρετική κατάσταση. Για τη δεύτερη αγωνιστική της ACB η ομάδα του Βέλιμιρ Περάσοβιτς συνέτριψε τη Σεβίλλη πετυχαίνοντας την πρώτη της νίκη.\nΟ Κρέσιμιρ Λόντσαρ με 19, ο Ρομέιν Σάτο με 18 και ο Λιούκ Χαρανγκόντι με 17 πόντους συνέθεσαν μια πολύ δυνατή τριάδα για τους γηπεδούχους, ενώ ο Τζέικομπ Πούλεν με 14 πόντους ήταν ο πρώτος σκόρερ των ηττημένων.\nΣοβαρά επεισόδια στην αναμέτρηση της Ρουμανίας με την Ουγγαρία ανάμεσα στους οπαδούς. Χημικά και... ξύλο η αστυνομία.\nΧάος στο Βουκουρέστι, όπου η Ρουμανία υποδέχθηκε την Ουγγαρία με το παιχνίδι να λήγει ισόπαλο 1-1.\nΟι οπαδοί των δύο ομάδων συνεπλάκησαν, με εκείνους των φιλοξενούμενων να ρίχνουν φωτοβολίδες και καρέκλες στην πλευρά των γηπεδούχων, με τους Ρουμάνους να ανταποδίδουν.\nΟι αστυνομικοί και οι άνδρες της ασφάλειας του σταδίου αντέδρασαν και δεν περιορίστηκαν μόνο στη χρήση χημικών, αλλά… χτύπησαν στο ψαχνό.\nΤελικά, τα πνεύματα ηρέμησαν με την εκκένωση μέρους της βόρειας εξέδρας, ενώ αρκετοί ήταν οι οπαδοί που αποχώρησαν με – κυρίως επιφανειακά – τραύματα.\nΠρώτη σκόρερ της ομάδας μας στο φιλικό που διεξήχθη το Σάββατο στο Ρέντη η Λετίσια Μποσκάτσι με 16π.\nΝέα νίκη επί του Πανναξιακού πέτυχε το απόγευμα του Σαββάτου ο Ολυμπιακός. Η ομάδα του Γιάννη Νικολάκη μετά από τις δυο νίκες στη Νάξο κέρδισε με 3-0 σετ τους νησιώτες στο Κλειστό Γυμναστήριο "Μελίνα Μερκούρη" στο Ρέντν δείχνοντας ότι είναι σε καλό δρόμο εν όψει της πρεμιέρας του Πρωταθλήματος στις 18 Οκτωβρίου. Πρώτη σκόρερ ήταν η Λετίσια Μποσκάτσι με 16π ενώ δεν αγωνίστηκαν οι Κοσμά, Κονόμι και Τέζα.\nΤα σετ: 25-23, 25-19, 25-19\nΟΛΥΜΠΙΑΚΟΣ (Γ. Νικολάκης): Χριστοδούλου 7π. (1 άσος, 6/8 επ.), Μποσκάτσι 16 (2 άσοι, 14/33 επ.), Βλαχάκη 4 (3/15 επ., 1 μπλοκ, 67% υπ. - 47% άρ.), Μπραμπόροβα 9 (9/23 επ., 70% υπ. - 53% άρ.), Γιώτα 12 (2 άσοι, 9/14 επ., 1 μπλοκ), Κωνσταντινίδου 5 (1 άσος, 3/5 επ., 1 μπλοκ), Κοκκινάκη (λ. 79% υπ. - 71% άρ) / Λαμπρούση 5 (3/4 επ., 2 μπλοκ).\nΠΑΝΝΑΞΙΑΚΟΣ (Ζ. Κόβασιτς): Τσέσλαρ 2π. (2 άσοι), Τσβετάνοβα 15 (3 άσοι, 11/30 επ., 1 μπλοκ), Διώτη 9 (1 άσος, 7/28 επ., 1 μπλοκ, 55% υπ. - 50% άρ.), Τοτσίδου 4 (3/17 επ., 1 μπλοκ, 56% υπ. - 50% άρ.), Σαλούστρου 5 (2 άσοι, 1/2 επ., 2 μπλοκ), Εμμανουηλίδου 7 (1 άσος, 3/7 επ., 3 μπλοκ), Κελεσίδου (λ. 57% υπ. - 52% άρ.) / Κιουτσιούκη 1 (1/3 επ.), Λαδένη 3 (3/4 επ.), Πολίτη 2 (2/2 επ.), Γιόβιτς, Πασσιά.\nΑπό τις αποκαλύψεις της φετινής σεζόν στη Ρόμα είναι ο Αλεσάντρο Φλορέντζι.\nΟ 23χρονος Ιταλός μέσος πραγματοποιεί εξαιρετικές εμφανίσεις και στον τοπικό Τύπο αναφέρουν ένα παρασκήνιο για το τι... παίχτηκε το καλοκαίρι.\nΣύμφωνα με την ιταλική έκδοση του SkySports και τον δημοσιογράφο, Πολ Ασόνια, ο Αντόνιο Κόντε είχε σε μεγάλη εκτίμηση τον Φλορέντζι και όσο ήταν στη Γιουβέντους το περασμένο καλοκαίρι, ζήτησε από τη διοίκηση να τον πάρει στο Τορίνο.\nΗ πρόταση των 17 εκατομμυρίων ευρώ, ωστόσο, δεν έγινε αποδεκτή από τους «τζιαλορόσι» και έμεινε στην ομάδα του Ρούντι Γκαρσία, όπου φέτος έχει καθιερωθεί και κάνει σπουδαία πράγματα, γεγονός που του έδωσε και την κλήση του στην Εθνική Ιταλίας.\nΌπως αναφέρουν οι κάτωθι ιστοσελίδες, για τη σημερινή αναμέτρηση των Προκριματικών του Euro 2016, Φινλανδία - Ελλάδα (21:45, ΝΕΡΙΤ, OTE Sport 1), θα υπάρχει live streaming, από τα παρακάτω links, που κυκλοφορούν ελεύθερα στο διαδίκτυο, για όλους τους χρήστες εσωτερικού και εξωτερικού.\nΜέσα στα φαβορί για την κατάκτηση της φετινής Ευρωλίγκας είναι σύμφωνα με τον προπονητή της Μπαρτσελόνα, Τσάβι Πασκουάλ, ο Ολυμπιακός, όπως δήλωσε σε συνέντευξη του στη «Sport».\nΣυγκεκριμένα, ο τεχνικός των «μπλαουγκράνα» δέχθηκε σχετική ερώτηση για το ποιες ομάδες θα διεκδικήσουν την κούπα στο Final 4 της Μαδρίτης και συμπεριέλαβε τον Ολυμπιακό όσο και τις Εφές και Φενέρ των Ιβκοβιτς και Ομπράντοβιτς.\n«Τα τελευταία χρόνια έχω την αίσθηση ότι η Ευρωλίγκα είναι ιδιαίτερα ανταγωνιστική, το επιβεβαιώνει, άλλωστε, το επίπεδο του TOP-16, η αλήθεια είναι ότι πρόκειται για έναν ιδιαίτερα ανταγωνιστικό θεσμό», είπε αρχικά ο Πασκουάλ.\n«Φέτος η Φενέρ και η Αναντολού Εφές δημιούργησαν δυο πολύ δυνατές ομάδες, μολονότι κάποιοι παίκτες τους δεν ήταν ιδιαίτερα γνωστοί τα τελευταία χρόνια, από 'κει και πέρα, για τον τίτλο θα παλέψουν η ΤΣΣΚΑ, η Ρεάλ, ο Ολυμπιακός, η Μακάμπι και το Μιλάνο», υπογράμμισε ο τεχνικός των Καταλανών, ο οποίος μίλησε και για τον όμιλο, στον οποίο συμμετέχει ο Παναθηναϊκός.\n«Το γκρουπ που συμμετέχουμε στην α' φάση είναι πολύ δύσκολο (με Παναθηναϊκό, Φενέρμπαχτσε/Ούλκερ, Τούροφ, Αρμάνι Μιλάνο, Μπάγερν Μονάχου), προσπαθούμε να παρουσιαστούμε όσο το δυνατόν πιο έτοιμοι στην πρεμιέρα της διοργάνωσης, με δεδομένο ότι πρόκειται για μια ιδιαίτερα απαιτητική διοργάνωση, το καλεντάρι δεν μας αφήνει περιθώρια να χαλαρώσουμε», είπε χαρακτηριστικά ο Πασκουάλ.\nΠρόβλημα με τον Ματ Λοτζέσκι ανέκυψε στον Ολυμπιακό.\nΤην παραμονή της πρεμιέρας του νέου πρωταθλήματος της Α1 που θέλει τους ερυθρόλευκους να φιλοξενούν τον Απόλλωνα Πατρών ο διεθνής Αμερικανός φόργουορντ αποχώρησε με μικροενοχλήσεις στον αχίλλειο τένοντα και το ιατρικό επιτελείο των ερυθρόλευκων θεώρησε σκόπιμο να τον αφήσει προληπτικά εκτός πλάνων του Μίλαν Τόμιτς.\nΜε βάση τα όσα προκύπτουν, η κατάσταση του 29χρονου παίκτη δεν εμπνέει ιδιαίτερες ανησυχίες, ωστόσο κρίθηκε απαραίτητο να προφυλαχθεί εν όψει της πρεμιέρας των ερυθρόλευκων στην Ευρωλίγκα κόντρα στη Βαλένθια.\nΜετά το νέο πρόβλημα που ανέκυψε με τον Ματ Λοτζέσκι ο Μίλαν Τόμιτς έχει στην διάθεσή του 11 ετοιμοπόλεμους παίκτες, ενώ είναι πολύ πιθανό να συμπεριλάβει στα πλάνα του και τον 17χρονο διεθνή Βασίλη Μουράτο.\nΤην πρώτη της νίκη στη Φινλανδία ψάχνει σε λίγη ώεα η Εθνική Ελλάδας για την δεύτερη αγωνιστική και τον έκτο όμιλο των προκριματικών του Euro 2016 (21:45/ΝΕΡΙΤ, OTESport1).\nΟ Κλαούντιο Ρανιέρι επέλεξε για τη βασική του 11άα κόντρα στη Φινλανδία τους: Καρνέζη, Τοροσίδη, Μανωλά, Παπασταθόπουλο, Βύντρα, Ταχτσίδη, Σάμαρη, Μανιάτη, Μαυρίας, Καρέλη, Αθανασιάδη.\nΚαρέ… νικών συμπλήρωσε ο Ολυμπιακός το βράδυ του Σαββάτου στο τουρνουά Πόλο Ανδρών της Γαλατασαράι που διεξάγεται στην Κωνσταντινούπολη.\nΗ ομάδα του Θοδωρή Βλάχου κέρδισε με 13-7 την Παρτιζάν, έφτασε στις 4 νίκες σε ισάριθμα παιχνίδια στη διοργάνωση και κερδίζοντας το πρωί (09:30) της Κυριακής (τελευταία ημέρα) την Οραντέα κατακτά και τυπικά την 1η θέση!\nΤα οχτάλεπτα: 2-3, 3-2, 5-0, 3-2\nΤα γκολ του Ολυμπιακού πέτυχαν οι: Ράντζεν 3, Δελακάς 2, Φουντούλης 2, Γούνας 2, Μυλωνάκης 1, Μουρίκης 1, Βλαχόπουλος 1, Μάλιαρακ 1.\nΤην πρώτη της νίκη στη φετινή Σεκούντα Ντιβισιόν πέτυχε η Μαγιόρκα, στο πλαίσιο της 8ης αγωνιστικής. Η ομάδα στην οποία αγωνίζεται με τη μορφή δανεισμού από τον Ολυμπιακό ο Σέποβιτς νίκησε 2-0 στο "Σον Μόιξ" της Αλαβές και πήρε βαθιά βαθμολογική "ανάσα"!\nΣε ένα ματς που είχε χαρακτήρα τελικού, οι νησιώτες νίκησαν τους Βάσκους, με τα γκολ που σημείωσαν ο Ασένσιο στο 47’ και ο Αμπντόν στο 69’.\nΣε ό,τι αφορά τον Σέρβο επιθετικός των ερυθρόλευκων ήταν και πάλι βασικός, αλλά κινήθηκε στα… ρηχά και δεν ικανοποίησε τον Καρπίν με την απόδοσή του.\nΔεν προσέφερε, κάτι που είχε ως αποτέλεσμα να τον αντικαταστήσει ο τεχνικός της Μαγιόρκα στο 55’, με τον Αμπντόν να περνάει στη θέση του και να σημειώνει λίγο αργότερα το 2-0.\nΜε μικτή ομάδα επιλέκτων της Πάτρας θα αγωνιστούν οι Βετεράνοι του Θρύλου, για ιερό σκοπό.\nΈνα ακόμα φιλανθρωπικού χαρακτήρα φιλικό θα δώσουν οι Βετεράνοι του Θρύλου στην Πάτρα.\nΟ αγώνας θα γίνει την Δευτέρα στις 16:00 στο παλιό γήπεδο της Παναχαϊκής και θα επρόκειτο για το 627ο ματς των Βετεράνων. Αντίπαλος θα είναι μικτή ομάδα επιλέκτων της Πάτρας, όπου θα αποτελείται από εργαζόμενους στο νοσοκομείο του Ρίο, στο ΕΚΑΒ και άλλους ποδοσφαιριστές από την περιοχή.\nΔιοργανωτές του αγώνα είναι ο σύνδεσμος Βετεράνων του Ολυμπιακού, το Σωματείο εργαζομένων του Νοσοκομείου του Ρίο και το Σωματείο εργαζομένων ΕΚΑΒ Αχαΐας, ενώ σκοπός είναι η ενίσχυση και βοήθεια του συλλόγου Φλόγα για τα παιδιά με νεοπλασματικές ασθένειες του νομού Αχαΐας.\nΟι Βετεράνοι θα τιμήσουν και τη θρυλική μορφή του Κώστα Δαβουρλή, ενώ έχουν προσκληθεί όλοι οι τοπικοί πολιτικοί, αθλητικοί και κοινωνικοί φορείς για τον ιερό σκοπό.\nΗ αφλογιστία του Φερνάντο Γιορέντε προβληματίζει τη Γιουβέντους και μάλιστα, πολύ!\nΜπορεί ο Κάρλος Τέβες, ο οποίος έχει κάνει εξαιρετικό ξεκίνημα (8 γκολ σε 7 ματς), να... καλύπτει το πρόβλημα, ωστόσο ο Μάσιμο Αλέγκρι ψάχνει τρόπους να... ανεβάσει τον Ισπανό επιθετικό.\nΗ ιστοσελίδα «calcio.fanpage.it» από την πλευρά της αναφέρει πως ο Φερνάντο Γιορέντε περνάει... κρίση, προσπαθώντας να σκοράρει το πρώτο του φετινό τέρμα. Έχουν περάσει ήδη 8 επίσημοι αγώνες (6 στο πρωτάθλημα, 2 στο Τσάμπιονς Λιγκ) και ο Ισπανός ακόμα να βρει δίχτυα.\nΩστόσο, ο προπονητής της «Βέκια Σινιόρα», όπως αναφέρει πάντα δημοσίευμα, τον πιστεύει και τον στηρίζει και γι’ αυτό συνεχίζει να τον ξεκινάει βασικό.\nΕπίσης, τονίζεται πως ο Γιορέντε ευελπιστεί να σπάσει αυτή την αρνητική επίδοση στα παιχνίδια που ακολουθούν με Σασουόλο και Ολυμπιακό...\nΤο Κονγκό έχασε στην έδρα του από τη Ν. Αφρική με 0-2, με τον Ντελβέν Εντινγκά να αγωνίζεται στην αναμέτρηση.\nΒασικός στην Εθνική ομάδα του Κονγκό ήταν ο μέσος του Ολυμπιακού, ο οποίος όμως δεν μπόρεσε να βοηθήσει την ομάδα του να αποφύγει την εντός έδρας ήττα από τη Ν. Αφρική.\nΟ Εντινγκά θα αγωνιστεί και την Τετάρτη στην επαναληπτική αναμέτρηση στην έδρα των Νοτιοαφρικανών και στη συνέχεια θα επιστρέψει στην Ελλάδα και πιθανόν δεν θα υπολογίζεται για το παιχνίδι του Σαββάτου εναντίον του Εργοτέλη.\nΠριν ταξιδέψει στο Βελιγράδι για την πρεμιέρα της Ευρωλίγκας, η Γαλατάσαραϊ, που δεν είχε στη διάθεσή της τον Ίαν Βουγιούκα, επικράτησε της Ουσάκ Σπορτίφ με 94-85 κατά την 1η αγωνιστική της TBL.\nΟι Ίαν Βουγιούκας και Πιέτρο Αραντόρι δεν είχαν αγωνιστεί στο Κύπελλο κι ο Εγκίν Αταμάν δεν τους χρησιμοποίησε στην 1η αγωνιστική του τουρκικού Πρωταθλήματος.\nΗ αντίπαλος του Ολυμπιακού στον Δ' όμιλο της Ευρωλίγκας, Γαλατάσαραϊ επιβλήθηκε της Ουσάκ Σπορτίφ με κορυφαίους τους Πότσιους (20π.) κι Αρόγιο (23π.), πριν... πετάξει για Βελιγράδι για να αντιμετωπίσει τον Ερυθρό Αστέρα (16/10, 21:45).\nΤα δεκάλεπτα: 26-14, 47-35, 68-59, 94-85\nΓαλατάσαραϊ (Αταμάν): Μίτσοφ 13 (5/6δίπ., 1/2τρίπ., 3ριμπ., 6ασ.), Έρτσεγκ 9 (2/5δίπ., 1/3τρίπ., 2/2βολ., 6ριμπ., 1ασ.), Τζαγουάι 4 (0/2δίπ., 4/4βολ., 2ριμπ.), Γκονλούμ 6 (2/2δίπ., 2/2βολ.), Πότσιους 20 (5/10δίπ., 2/7τρίπ., 3ριμπ., 1ασ.), Αλντεμίρ 13 (5/6δίπ., 3/5βολ., 15ριμπ., 1ασ.), Σμιθ 6 (2/9δίπ., 0/1τρίπ., 3ασ.), Αρόγιο 23 (4/10δίπ., 4/5τρίπ., 3/3βολ., 1ριμπ., 8ασ.), Ουράλ\nΌπως αποφασίστηκε σχετικά οι οπαδοί του Ολυμπιακού θα φιλοξενηθούν σε δύο Θύρες του Παγκρητίου για την αναμέτρηση με τον Εργοτέλη.\nΌπως έγινε γνωστό μετά τη σύσκεψη για τα μέτρα ασφαλείας για το Εργοτέλης-Ολυμπιακός (18/10, 20:30 στο Παγκρήτιο στάδιο) για τους φιλάθλους των Κρητικών θα ανοίξουν οι Θύρες 1, 2, 19, και 20 και για εκείνους του Ολυμπιακού οι Θύρες 11 και 12.\nΗ γενική είσοδος έχει οριστεί στα 15 ευρώ εκτός από την Θύρα 1, που θα έχει 20 ευρώ. Η είσοδος στα παιδιά έως 12 ετών θα είναι δωρεάν, εκτός από την Θύρα 1.\nΤα εισιτήρια θα τεθούν σε κυκλοφορία την Δευτέρα 13/10 και ενώ θα υπάρξει και νεότερη ενημέρωση από τους γηπεδούχους.\nΤην ευκαιρία να αποχαιρετήσει πρώην συνεργάτες, αλλά και τους παίκτες του Ολυμπιακού είχε το απόγευμα του Σαββάτου ο Γιώργος Μπαρτζώκας.\nΟ μέχρι πρότινος προπονητήςτων ερυθρόλευκων μετέβη στο ΣΕΦ και είχε εγκάρδια συνομιλία τόσο με τους πρώην παίκτες του, αλλά και το τεχνικό επιτελείο, εκφράζοντας τις ολόψυχες ευχές του για καλή επιτυχία και εκπλήρωση των φετινών στόχων.\nΗ επανεμφάνιση του Ιμπραΐμ Αφελάι στην Εθνική ομάδα της Ολλανδίας ήταν εξαιρετική.\nΟ ποδοσφαιριστής του Ολυμπιακού τα πήγε περίφημα κόντρα στο Καζακστάν και άφησε... άφωνους τους συμπατριώτες του, σε τέτοιο βαθμό που σήμερα ο ολλανδικός Τύπος ασχολείται εκτενώς μαζί του.\nΣυγκεκριμένα, η ολλανδική έκδοση του «goal.com» αποθεώνει τον Αφελάι για την επιστροφή του στην Ολλανδία μετά από σχεδόν δύο χρόνια, τονίζοντας ότι παρά τις όποιες αμφιβολίες μπορεί να υπήρχαν για την επιλογή του στην ενδεκάδα, αυτές... «εξαφανίστηκαν» με την απόδοσή του.\n«Η επιλογή του πρώην άσου της Μπαρτσελόνα ήταν καλή επιλογή του προπονητή. Ο Αφελάι έδωσε ασίστ στον Χούντελααρ και έδωσε το προβάδισμα οκτώ λεπτά πριν το φινάλε, βοηθώντας τους «οράνιε» να προηγηθούν», αναφέρει μεταξύ άλλων το δημοσίευμα.\nΜόλις την Τρίτη ανακοινώθηκε το νέο τμήμα ξιφασκίας του Ολυμπιακού και σήμερα ήρθε και η πρώτη κούπα!\nΟ Γιώργος Τσουρούτας στον πρώτο του αγώνα ξιφασκίας (σπάθη) κατέκτησε μετά από 11 νίκες σε ισάριθμους αγώνες την πρώτη θέση και φυσικά το Κύπελλο Ελλάδας.\nΑργότερα αγωνίζεται και η Βάσω Βουγιούκα.\nΠαρουσία μαθητών, κατοίκων και επισκεπτών διεξήχθη σήμερα η δεύτερη μέρα του 4ου «Spetses Mini Marathon», στο οποίο συμμετείχε και ο παγκόσμιος πρωταθλητής, Σπύρος Γιαννιώτης.\nΟ Κερκυραίος κολυμβητής του Ολυμπιακού αντιμετώπισε τη συμμετοχή του στον Μίνι Μαραθώνιο ως ένα ευχάριστο διάλλειμα από τις εντατικές προπονήσεις.\n«Κολυμπάς παρέα με φίλους και ευχαριστιέσαι τη συμμετοχή. Δεν έχεις το άγχος του πρωταθλητισμού. Είχα αγωνιστεί και πέρσι. Η διοργάνωση αποτελεί για εμένα ένα είδος ανανέωσης. Οι επόμενοι μήνες θα είναι δύσκολοι καθώς προετοιμάζομαι για να διεκδικήσω του χρόνου το καλοκαίρι την πρόκριση για τους Ολυμπιακούς Αγώνες του Ρίο», δήλωσε χθες ο Σπύρος Γιαννιώτης.\nΟι Ντένβερ Νάγκετς αντιμετώπισαν τους Οκλαχόμα Σίτι Θάντερ σε ματς προετοιμασίας και εκείνος που έκλεψε την παράσταση ήταν ο... Rocky, που έβαλε ένα φοβερό σουτ από το κέντρο του γηπέδου!\nΔείτε το βίντεο με τη μασκότ των Ντένβερ Νάγκετς:\nΜαθαίνουμε και ακούμε για τους υποψήφιους αντικαταστάτες του Μπαρτζώκα αλλά και για το ενδεχόμενο να παραμείνει ο Μίλαν Τόμιτς μέχρι το τέλος της σεζόν στον ερυθρόλευκο πάγκο (δείτε το σχετικό θέμα ΕΔΩ).\nΠαρόλο που κάτι τέτοιο δεν προκύπτει, αφού η ανακοίνωση της ερυθρόλευκης ΚΑΕ μιλάει για "προσωρινά", κάποιοι επιμένουν ότι παίζει αυτό το ενδεχόμενο. Ενδεχόμενο μάλιστα με το οποίο συμφωνούν και κάποιοι οπαδοί του Ολυμπιακού που χαρακτηρίζουν τη χρονιά... "χαμένη".\nΣυμφωνούμε ότι δεν έγιναν οι καλύτερες επιλογές για το ρόστερ της ομάδας αυτό το καλοκαίρι αφού άλλα έψαχνε και άλλα πήρε τελικά ο Μπαρτζώκας, αλλά το ρόστερ δεν είναι για... πέταμα και το σημαντικότερο είναι το καλύτερο εντός συνόρων μακράν. Γιατί λοιπόν χαμένη η χρονιά από 10/10 ρε μάγκες;\nNαι, η ψυχολογία όλων είναι υπό του μηδενός, ο κόσμος έχασε την πίστη του στην ομάδα και τα δύο συνεχόμενα ευρωπαϊκά "άχνισαν" με τα συνεχόμενα δώρα στους απέναντι. Αν όμως υπάρχει έστω και λίγη τσίπα, λίγο νεύρο και λίγος εγωισμός ακόμη μέσα στους παίκτες μας πρέπει να βρεθεί ένας άνθρωπος να το εκμεταλλευτεί.\nΚατά τη γνώμη μας λοιπόν, αυτός δε μπορεί να είναι ο Μίλαν Τόμιτς, όσο και αν τον αγαπάμε, όσο και αν πιστεύουμε ότι ο τσαμπουκάς δε του λείπει. Επίσης δεν είναι ο άνθρωπος που θα επαναφέρει τον κόσμο (που ορκίστηκε προχθές το βράδυ να μην ξαναπατήσει) στο ΣΕΦ.\nΆνθρωπος του μπάσκετ από... πιτσιρίκι ο Μίλαν, έξυπνος, Ολυμπιακός μέχρι κόκκαλο αλλά ο Ολυμπιακός έχει ανάγκη από μία προσωπικότητα που δε θα της κουνηθεί ΚΑΝΕΝΑΣ παίκτης. Δεν έχει λοιπόν τόσο μεγάλη σημασία αν ο Μίλαν θα κάτσει μία καρέκλα πιο... αριστερά από ότι καθόταν μέχρι προχθές. Στο προπονητικό τιμ ήταν όλο αυτό το διάστημα. Το αν είχε λόγο στα της ομάδας το γνωρίζουν οι υπεύθυνοι της ΚΑΕ... Ο Ολυμπιακός οφείλει να μην "κάψει" τον Μίλαν, να μην κάνει άλλα πειράματα αφού ήδη το πρώτο του Ιουνίου απέτυχε παταγωδώς.\nΌταν -σχεδόν- όλοι έβλεπαν ότι η ομάδα δεν πάει πουθενά με τον Μπαρτζώκα στο τιμόνι, δυστυχώς κάποιοι πίστευαν ότι ο Έλληνας κόουτς μπορεί να επαναφέρει την ομάδα σε τροχιά τίτλων και μέσα σε αυτούς ήταν και οι Αγγελόπουλοι...\nΛάθη φυσικά όλοι κάνουν, το θέμα όμως είναι το αύριο. Ο Ολυμπιακός οφείλει να "σηκωθεί" οι παίκτες του ΕΠΙΤΕΛΟΥΣ να πάρουν την κατάσταση στα χέρια τους και να σταματήσουν τις δηλώσεις. Ότι έχουν να πουν, ας το πουν ΕΠΙΤΕΛΟΥΣ στο γήπεδο. Από λόγια, φωτογραφίσεις, τατουάζ και άλλα τέτοια έχουμε χορτάσει...\nΟ νέος προπονητής όποιος και αν είναι αυτός φυσικά θα έχει μία -μικρή- πίστωση χρόνου και η απαίτηση του κόσμου θα είναι σε πρώτη φάση τουλάχιστον να δει από τους παίκτες να ματώνουν κάθε λεπτό, να ξεχάσουν τα... χαλαρώματα μέσα στους αγώνες και κυρίως να αποδείξουν ότι ξέρουν που παίζουν γιατί προφανώς τελευταία κάπου έχουν... ξεχαστεί. Ίσως να θεωρούν ότι έχουν κάνει το... χρέος τους απέναντι στον κόσμο του Ολυμπιακού με τα δύο συνεχόμενα Ευρωπαϊκά και ακόμα να... απολαμβάνουν τις δάφνες.\nΟι διαθέσιμοι καλοί προπονητές είναι ελάχιστοι και το γνωρίζουμε καλά όπως και ότι υπάρχουν αντικειμενικές δυσκολίες σε κάποιες περιπτώσεις. Στη ζωή όμως τίποτα δεν είναι εύκολο και οι αδελφοί Αγγελόπουλοι που αποδεδειγμένα αγαπούν τον Ολυμπιακό ΠΡΕΠΕΙ να βρουν τη λύση, όποια οικονομική θυσία και αν χρειαστεί. Επίσης να είναι έτοιμοι για ενδεχόμενες διορθωτικές κινήσεις, εάν και εφόσον ζητηθεί κάτι τέτοιο από το νέο προπονητή. Ώρα για... εκπτώσεις δεν υπάρχει και πρέπει να γίνουν οι σωστές κινήσεις ΑΜΕΣΑ. Κινήσεις που θα φέρουν στην ομάδα ΦΕΤΟΣ κάποιο τρόπαιο, αλλιώς η ομάδα θα κάνει πολλά βήματα πίσω και θα δικαιώσει τους... ειδικούς που μιλάνε ήδη για "χαμένη χρονιά". Δε διαφέρουν και... πολύ αυτοί οι "ειδικοί" από αυτούς που κάποτε έλεγαν ότι "ο Ολυμπιακός δεν μπορεί να κερδίσει την ΤΣΣΚΑ" στον ημιτελικό του Λονδίνου...\nΔιαψεύστε τους πάντες, αλλά το κυριότερο κρατήστε με τις επιλογές σας τον κόσμο κοντά στην ομάδα. Τι στο διάολο, δεν υπάρχει ΕΝΑΣ προπονητής στον πλανήτη που να μπορεί να πάρει το πρωτάθλημα από την ομάδα του... Φώτση, του Μπατίστα και του... Σλότερ;\nO νέος προπονητής λοιπόν που θα έρθει πρέπει να έχει και... μάστερ στην ψυχολογία αφού θα πρέπει ν'αποβάλλει τη νοοτροπία που υπάρχει στους παίκτες του Ολυμπιακού όταν απέναντί τους έχουν τους άλλους... Όσοι μπορούν να το κάνουν έχει καλώς, οι υπόλοιποι -όπως είπαμε και χθες- ας ζητήσουν λύση συμβολαίου και να πάνε στο καλό... Το μόνο σίγουρο είναι ότι ο κόσμος δε πρόκειται ν'ανεχθεί ξανά παρόμοια εμφάνιση... Ο καθένας ας κάνει το κουμάντο του λοιπόν... Ο κόσμος ΕΙΝΑΙ ΚΑΙ ΘΑ ΕΙΝΑΙ ΕΔΩ, θέλει όμως να βλέπει μαγκιά, πάθος, πίστη και δύναμη ΑΠΟ ΟΛΟΥΣ! Είτε είναι στο παρκέ ή τον πάγκο, είτε είναι στα... γραφεία.\nΟ λόγος λοιπόν στους Αγγελόπουλους και τους παίκτες... O κόσμος πάντως να έχετε κατά νου ότι δεν αντέχει ακόμα μία αποτυχημένη και άτιτλη χρονιά!\nΤη Μάλτα εκτός έδρας αντιμετώπισε χθες για τα προκριματικά του EURO 2016 η εθνική ομάδα της Νορβηγίας, η οποία επικράτησε άνετα με 3-0, όπως ήδη έχουμε αναφέρει.\nΚαλή η απόδοση του Ελαμπντελαουί, ο οποίος συνεισέφερε όσα μπορούσε στην επικράτηση της ομάδας του. Ο Νορβηγός του Ολυμπιακού ήταν καλός και πλέον ετοιμάζεται για τον αγώνα με αντίπαλο τη Βουλγαρία σε μερικές ημέρες.\n«Σπουδαία ομαδική εμφάνιση χθες. Τώρα επιστροφή στη Νορβηγία και προετοιμασία για το επόμενο παιχνίδι ενάντια στη Βουλγαρία», ήταν αυτό που έγραψε στο twitter ο Ελαμπντελαουί, εκφράζοντας την ικανοποίησή του.\nΤην αποκάλυψη ότι ο Κριστιάνο Ρονάλντο έχει ρήτρα ενός δισεκατομμυρίου ευρώ στο συμβόλαιό του με τη Ρεάλ Μαδρίτης και ότι σκοπεύει να κλείσει την καριέρα του στη «βασίλισσα» έκανε ο μάνατζερ του παίκτη, Χόρχε Μέντες.\nΟ ατζέντης του κατόχου της Χρυσής Μπάλας μίλησε στην «As» με αφορμή τις φήμες για επιστροφή του Πορτογάλου επιθετικού της «βασίλισσας» στη Μάντσεστερ Γιουνάιτεντ και... απέκλεισε αυτό το ενδεχόμενο.\nΌπως είπε ο Μέντες, ο Ρονάλντο είναι: «αφοσιωμένος στη Ρεάλ Μαδρίτης και τους οπαδούς της» και χαρακτήρισε τη μεταγραφή του πίσω στους «κόκκινους διαβόλους» ως κάτι αδύνατο.\nΣίγουρος πως η Α1 Μπάσκετ που ξεκινά την Κυριακή (12/10) θα είναι συναρπαστική και ανταγωνιστική, εμφανίστηκε με δηλώσεις του ο Γιώργος Χαλβατζάκης.\n«Καλύτερο το φετινό πρωτάθλημα», είπε ο πρόεδρος του ΕΣΑΚΕ.\nΌλα είναι έτοιμα και ο χρόνος μετράει αντίστροφα για την έναρξη της Α1 για τη σεζόν 2014-2015.\nΜια ημέρα πριν την έναρξη της … πρεμιέρας του πρωταθλήματος, ο πρόεδρος του ΕΣΑΚΕ, Γιώργος Χαλβατζάκης, υποστήριξε πως φέτος αναμένεται μια ανώτερη λίγκα σε σχέση με την περυσινή σεζόν.\nΕπιπλέον, επισήμανε πως η Basket League έχει σταθερά ανοδική πορεία σε όλα τα επίπεδα τις τελευταίες σεζόν, ενώ παράλληλα κάλεσε τον κόσμο να βοηθήσει με την παρουσία του την ομάδα που αγαπά.\n«Αύριο Κυριακή (12/10) γίνεται το τζάμπολ του 23ου Πρωταθλήματος του ΕΣΑΚΕ, της Basket League ΣΚΡΑΤΣ. Ενός Πρωταθλήματος που προβλέπεται να είναι ιδιαίτερα ανταγωνιστικό και συναρπαστικό στην εξέλιξή του και να μας κρατήσει σε αγωνία μέχρι την τελευταία αγωνιστική.\nΕνός Πρωταθλήματος ακόμα καλύτερου από το περσινό στο οποίο η παραμονή κρίθηκε κυριολεκτικά στο τελευταίο δευτερόλεπτο της κανονικής περιόδου, ο δε πρωταθλητής αναδείχθηκε ύστερα από πέντε (5) συγκλονιστικούς αγώνες.\nΤο ελληνικό Πρωτάθλημα τα τελευταία χρόνια βρίσκεται σε μια σταθερή ανοδική πορεία σε όλα τα επίπεδα. Παρατηρείται αύξηση εισιτηρίων και προσέλευσης των φιλάθλων στα γήπεδα, όπως επίσης, και της τηλεθέασης. Παράλληλα υπάρχει διασπορά του Πρωταθλήματος σε ολόκληρη την επικράτεια, 7 ομάδες ήτοι το 1/2 του προέρχονται από την περιφέρεια. Το δε ενδιαφέρον των χορηγών και η συμμετοχή της τοπικής κοινωνίας στην ενίσχυση και λειτουργία των ομάδων, συνεχώς αυξάνεται.\nΌμως η φετινή χρονιά κατά την άποψή μου είναι ίσως μια από τις κρισιμότερες στην ιστορία του Πρωταθλήματος και του μπάσκετ γενικότερα.\nΗ Basket League ΣΚΡΑΤΣ και οι ΚΑΕ που την απαρτίζουν, τα τελευταία χρόνια αναγνωρίζοντας την αναγκαιότητα αλλαγής τρόπου λειτουργίας, κινούνται προς την σωστή κατεύθυνση, δηλαδή της οικονομικής εξυγίανσης, των ισοσκελισμένων προϋπολογισμών και της αλλαγής του παρελθόντος τρόπου οργάνωσής τους, δίνοντας ιδιαίτερη βαρύτητα σε αυτό που ονομάζεται σύγχρονο μάρκετινγκ.\nΕκτός όμως από τον εκσυγχρονισμό των ΚΑΕ αναγκαίο είναι, για να ολοκληρωθεί ο κύκλος, η αλλαγή του τρόπου σκέψης και λειτουργίας του μπάσκετ σε όλα τα επίπεδα και τους φορείς αυτού.\nΜαζί μπορούμε να κάνουμε θαύματα. Διότι το μπάσκετ όπως και να το κάνουμε είναι το άθλημα των Ελλήνων, και η «Επίσημη αγαπημένη» μας ήταν, είναι και θα είναι η Εθνική μας ομάδα.\nΚαλώντας για μια ακόμα χρονιά τους φιλάθλους όλων των ομάδων να το παρακολουθήσουν, εύχομαι σε όλους, παίκτες, προπονητές, παράγοντες και φίλαθλο κοινό υγεία και καλό Πρωτάθλημα χωρίς βία και με πολλές αθλητικές συγκινήσεις».\nΌπως στα ελεύθερα δοκιμαστικά έτσι και στα επίσημα ο Λιούις Χάμιλτον τα πήγε εξαιρετικά. Έκανε τον ταχύτερο γύρο και έτσι αύριο στο γκραν πρι του Σότσι θα ξεκινήσει από την pole position.\nΠρόκειται για την 7η φορά που ο Χάμιλτον το πετυχαίνει αυτό στον εφετινό παγκόσμιο πρωτάθλημα, όπως αναφέρει σε δημοσίευμά του το "sport-fm.gr".\nΠίσω του θα είναι ο Ρόσμπεργκ και ο Μπότας. Ο Αλονσο θα ξεκινήσει από την 8η θέση…\n5.Κβίατ, Toro Rosso\n6. Μάγκνουσεν, McLaren\n7. Ρικιάρντο, Red Bul\n8. Αλόνσο, Ferrari\n11. Φέτελ, Red Bull\n15. Σούτιλ, Sauber\n16. Γκροσάν, Lotus\n18. Μάσα, Williams\n19. Κομπαγιάσι, Caterham\n20. Μαλδονάδο, Lotus*\nΑπό τη μία είναι τα 1.702 λεπτά συμμετοχής του Κώστα Μήτρογλου με την Εθνική Ανδρών κόντρα στα μόλις 131 του συνομήλικου Στέφανου Αθανασιάδη (αμφότεροι γεννηθέντες το 1988). Από την άλλη μπαίνουν στη ζυγαριά τα 7 γκολ του Κλάους σε όλες τις διοργανώσεις στην τρέχουσα σεζόν απέναντι στις 2... ριπές του «πιστολέρο».\nΕμπιστοσύνη λοιπόν στη δεδομένη φόρμα ή ποντάρισμα στη μεγάλη αφύπνιση; Αυτό είναι το δίλημμα που εγείρεται για τον Κλαούντιο Ρανιέρι σχετικά με τη θέση του σέντερ φορ στο σημερινό αγώνα της Ελλάδας με τη Φινλανδία στο Ελσίνκι.\nΤο «Goal» απευθύνθηκε σε έξι προπονητές ομάδων της Super League για το συγκεκριμένο θέμα και παραθέτει τη γνώμη των ειδικών. Ο Γιάννης Ματζουράκης της Καλλονής, ο Στάικος Βεργέτης του Αστέρα Τρίπολης, ο Μιχάλης Γρηγορίου της Κέρκυρας, ο Δημήτρης Τερεζόπουλος του Πανιώνιου, ο Σάββας Παντελίδης του Λεβαδειακού και ο Παναγιώτης Τζαναβάρας της Νίκης Βόλου αναλύουν τα συν και τα πλην των δύο επιθετικών και εξηγούν γιατί δεν είναι απλή υπόθεση η επιλογή του Κλαούντιο Ρανιέρι. Ουσιαστικά μόνο ο Βεργέτης κλίνει πιο καθαρά προς τον έναν... Ολοι πάντως υποκλίνονται στη διαδρομή του Ιταλού τεχνικού και συστήνουν υπομονή στους βιαστικούς επικριτές. Μάλιστα, ο Σάββας Παντελίδης διευκρίνισε γιατί δεν μπορεί να κρίνει ένα προπονητή τέτοιου βεληνεκούς...\n«Πιο ποιοτικός ο ένας, πιο ενεργοποιημένος ο άλλος»\n«Ο Μήτρογλου έχει διαφορά ποιότητας, αλλά τους τελευταίους μήνες δεν έχει συνεχόμενα παιχνίδια και προέρχεται από ελλιπή προετοιμασία. Από την άλλη ο Αθανασιάδης είναι πιο ενεργοποιημένος με πιο σταθερό ρυθμό. Ο προπονητής πάντως καλείται να επιλέξει με βάση το πλάνο που θα κάνει. Ο Μήτρογλου είναι πιο ευκίνητος, ο Αθανασιάδης πιο γυμνασμένος, πιο έτοιμος από φυσική κατάσταση και μπορεί να υποστηρίξει περισσότερες κινήσεις. Το θέμα για τον προπονητή είναι αν θέλει να στηρίξει έναν παίκτη με προσφορά στην Εθνική που δεν βρίσκεται αυτή τη στιγμή στην καλύτερη φόρμα του ή αν θέλει να στηρίξει μια πιο ολοκληρωμένη προσπάθεια με περισσότερη συνέπεια. Είναι πολύ απλά τα πράγματα».\n*Για τον Ρανιέρι: «Είναι πολύ νωρίς για να κριθεί. Εχει πολύ πλούσιο παλμαρέ και πρέπει να στηριχτεί σε αυτά τα πρώτα βήματα στην Ελλάδα με καλές και ειλικρινείς πληροφορίες».\n«Μετράει το ότι είναι πιο... ζεστός ο Αθανασιάδης»\n«Είναι περίεργη η θέση του σέντερ φορ. Μετράει ποιος διανύει καλή φάση και πόσο θα τροφοδοτηθεί από τους συμπαίκτες του. Βάσει κατάστασης φαίνεται πιο ζεστός ο Αθανασιάδης. Ο Μήτρογλου είναι μεγάλος φορ, αλλά αυτήν την περίοδο δεν βρίσκεται σε καλή κατάσταση. Ο Αθανασιάδης με την ταχύτητά του πλεονεκτεί, αν η ομάδα έχει τον έλεγχο του ματς και βγάλει φάσεις. Μετά τα Χριστούγεννα βέβαια μπορεί να αλλάξουν τα δεδομένα. Σίγουρα πάντως και οι δύο έχουν το ένστικτο του σκόρερ. Ο Αθανασιάδης είναι φορ της μιας επαφής. Ετσι πετυχαίνει το 90% των γκολ του. Ο Μήτρογλου μπορεί να παίξει με πλάτη, να υποδεχθεί και να σπάσει την μπάλα. Ο καθένας έχει τα χαρακτηριστικά του και τα υπερτονίζει».\n*Για τον Ρανιέρι: «Το βιογραφικό μιλάει από μόνο του. Ο,τι και να πούμε είναι πολύ λίγο. Μαθαίνει ακόμη τον ελληνικό χώρο και τον Ελληνα ποδοσφαιριστή, αλλά μετά από εύλογο χρονικό διάστημα που θα κατασταλλάξει θα παρουσιάσει το έργο του. Είναι μεγάλος προπονητής».\n«Πιστεύω αυτό που... πιστεύει ο Ρανιέρι»\n«Είμαι αδιαπραγμάτευτος σε αυτά τα θέματα. Πιστεύω αυτό που... πιστεύει ο κύριος Ρανιέρι. Η δική του επιλογή είναι πάνω απ' όλα. Εκείνος βλέπει τα παιδιά στις προπονήσεις αυτές τις μέρες, γνωρίζει το στυλ των αντιπάλων και είναι ο καθ' ύλην αρμόδιος για να αποφασίσει. Ο Αθανασιάδης εντός περιοχής έχει πολύ καίριες θέσεις. Είναι χαρακτηριστικό ότι πηγαίνει προς την μπάλα ξεκινώντας πίσω από τους αμυντικούς και βγαίνει πρώτος στη φάση λόγω ταχύτητας με συνέπεια να τους αιφνιδιάζει. Είναι σίγουρα πιο ευέλικτος απ' ό,τι ο Μήτρογλου, ο οποίος όμως από την άλλη δημιουργεί εξαιρετικά μόνος του φάσεις εντός και εκτός περιοχής. Εχει θεωρώ και καλύτερα τελείωματα με τα πόδια εκτός περιοχής. Διαθέτει επιπλέον το χάρισμα να μπορεί να κρατάει μπάλα ιδιαίτερα όταν πιέζεται η άμυνά του, ενώ είναι κι αυτός πολύ αποτελεσματικός εντός περιοχής».\n*Για τον Ρανιέρι: «Ισχυρή προσωπικότητα με τεράστια πείρα στον διεθνή χώρο. Εχει τεράστιες παραστάσεις και απομένει να δούμε το κίνητρο που μπορεί να έχει σε αυτήν την καμπή της καριέρας του».\n«Είναι δύο δεινοί σκόρερ, πολύ σημαντικοί για τη χώρα μας. Εχουν βέβαια διαφορετικά χαρακτηριστικά. Ο μεν Μήτρογλου είναι περισσότερο φορ περιοχής, ο δε Αθανασιάδης είναι πιο κινητικός, πιο γρήγορος και μπορεί να βγει να ζητήσει μπάλα και έξω από τον άξονα, στην περιφέρεια. Πολύ δύσκολη η απόφαση για τον προπονητή. Νομίζω ότι αυτός που θα είναι σε καλύτερη κατάσταση θα πρέπει να προτιμηθεί. Είναι θέμα προπονητή».\nΓια τον Ρανιέρι: «Είναι πολύ νωρίς για να τον κρίνουμε. Αν ανατρέξουμε στο παρελθόν όταν ήρθε ο Ρεχάγκελ και μετά ο Σάντος η γενική άποψη ήταν αρνητική, αλλά βάσει αποτελεσμάτων κρίνονται επιτυχημένοι. Ο Ρανιέρι έχει τεράστια πείρα. Η ιταλική σχολή συγκαταλέγεται στις καλύτερες της Ευρώπης. Εχω εμπιστοσύνη στο πρόσωπό του. Θέλει βοήθεια σίγουρα γιατί δεν γνωρίζει το ελληνικό ποδόσφαιρο και τους Ελληνες ποδοσφαιριστές. Πρέπει να βρίσκεται και ο ίδιος κοντά στην ομάδα και να συνεχίσουν όλοι στην κατεύθυνση που ξεκίνησε ο Σάντος από τις μικρές ηλικίες».\n«Η επιλογή εξαρτάται και από τον αντίπαλο»\n«Είναι διαφορετικού στυλ παίκτες και το ποιον θα επιλέξεις εξαρτάται και από τα σέντερ μπακ του αντιπάλου. Ο Αθανασιάδης δείχνει ότι σε είναι σε πιο καλή φόρμα, αλλά από την άλλη παίζει ρόλο πώς είναι η άμυνα των αντιπάλων. Ο Μήτρογλου μες την περιοχή θα βρει δρόμο για να σκοράρει. Αν η άμυνα είναι πιο ψηλά ίσως ο Αθανασιάδης αποδειχθεί πιο χρήσιμος, λόγω σωματότυπου και φόρμας. Εχει παίξει και όλα τα ματς τον τελευταίο χρόνο. Και οι δύο πάντως είναι πολλοί καλοί μέσα στο κουτί. Ο Μήτρογλου είναι λίγο καλύτερος στο κράτημα μπάλας. Του λείπει όμως ο ρυθμός τον οποίον θα αποκτήσει μόνο με προπόνηση και παιχνίδια».\n*Για τον Ρανιέρι: «Ποια θα μπορούσε να είναι η άποψή μου για έναν προπονητή που έχει κερδίσει τόσα πολλά; Δεν είμαι από τους ανθρώπους που ισοπεδώνουν, ακόμη κι αν υποθέσουμε ότι ο Ρανιέρι έκανε λάθη. Αν μπορούσα να πετύχω αυτά που πέτυχε, τότε θα μπορούσα και να τον κρίνω».\n«Ο φορμαρισμένος και ο έμπειρος»\n«Αυτή τη στιγμή βρίσκεται σε καλύτερη κατάσταση ο Αθανασιάδης, αλλά είναι πιο έμπειρος όσον αφορά την Εθνική ο Μήτρογλου. Παίζει πάντως ρόλο η φόρμα. Εμείς από μακριά καταλαβαίνουμε ότι είναι πιο φορμαρισμένος ο Αθανασιάδης. Από κει και πέρα μετράνε και άλλα. Ο αντίπαλος παίζει καλά στο ψηλό παιχνίδι και ίσως να θέλει ο κόουτς να βοηθήσει με το ύψος του ο Μήτρογλου. Και οι δύο παίκτες βέβαια είναι καταπληκτικοί μέσα στην περιοχή, κλασικοί στράικερ, δεινοί εκτελεστές. Ισως πρέπει να δουλέψουν περισσότερο εκτός περιοχής».\n*Για τον Ρανιέρι: «Είναι πολύ μεγάλος προπονητής, πολύ έμπειρος, με διεθνείς παραστάσεις. Δεν γνωρίζει ακόμη το ελληνικό ποδόσφαιρο και θα πρέπει να έχουμε υπομονή για να κρίνουμε το έργο του».\nΣΥΜΜΕΤΟΧΕΣ ΜΕ ΕΘΝΙΚΗ 36\nΛΕΠΤΑ ΣΥΜΜΕΤΟΧΩΝ 1.702\nΓΚΟΛ ΜΕ ΕΘΝΙΚΗ 8\nΜΑΤΣ ΣΤΗ SUPER LEAGUE 3\nΓΚΟΛ ΣΤΗ SUPER LEAGUE 1\nΜΑΤΣ ΣΤΟ ΚΥΠΕΛΛΟ 0\nΓΚΟΛ ΣΤΟ ΚΥΠΕΛΛΟ 0\nΜΑΤΣ ΣΤΟ ΤΣΑΜΠΙΟΝΣ ΛΙΓΚ 2\nΓΚΟΛ ΣΤΟ ΤΣΑΜΠΙΟΝΣ ΛΙΓΚ 1\nΣΥΝΟΛΟ ΦΕΤΙΝΩΝ ΑΓΩΝΩΝ 5\nΣΥΝΟΛΟ ΦΕΤΙΝΩΝ ΓΚΟΛ 2\nΑΠΟ ΤΟ 2007-08\nΑΓΩΝΕΣ ΣΤΗ SUPER LEAGUE 141\nΓΚΟΛ ΣΤΗ SUPER LEAGUE 67\nΑΓΩΝΕΣ ΚΥΠΕΛΛΟΥ 27\nΓΚΟΛ ΚΥΠΕΛΛΟΥ 11\nΑΓΩΝΕΣ ΣΤΗΝ ΕΥΡΩΠΗ 38\nΓΚΟΛ ΣΤΗΝ ΕΥΡΩΠΗ 13\nΣΥΝΟΛΙΚΟΙ ΑΓΩΝΕΣ ΜΕ ΕΛΛΗΝΙΚΕΣ ΟΜΑΔΕΣ 207\nΣΥΝΟΛΙΚΑ ΓΚΟΛ ΜΕ ΕΛΛΗΝΙΚΕΣ ΟΜΑΔΕΣ 92\nΣΥΜΜΕΤΟΧΕΣ ΜΕ ΕΘΝΙΚΗ 6\nΛΕΠΤΑ ΣΥΜΜΕΤΟΧΩΝ 131'\nΓΚΟΛ ΜΕ ΕΘΝΙΚΗ 0\nΜΑΤΣ ΣΤΗ SUPER LEAGUE 4\nΓΚΟΛ ΣΤΗ SUPER LEAGUE 3\nΜΑΤΣ ΣΤΟ ΚΥΠΕΛΛΟ 1\nΜΑΤΣ ΣΤΟ ΓΙΟΥΡΟΠΑ ΛΙΓΚ 4\nΓΚΟΛ ΣΤΟ ΓΙΟΥΡΟΠΑ ΛΙΓΚ 4\nΣΥΝΟΛΟ ΦΕΤΙΝΩΝ ΑΓΩΝΩΝ 9\nΣΥΝΟΛΟ ΦΕΤΙΝΩΝ ΓΚΟΛ 7\nΑΠΟ ΤΟ 2006-07\nΑΓΩΝΕΣ ΣΤΗ SUPER LEAGUE 132\nΓΚΟΛ ΣΤΗ SUPER LEAGUE 49\nΑΓΩΝΕΣ ΚΥΠΕΛΛΟΥ 25\nΓΚΟΛ ΚΥΠΕΛΛΟΥ 13\nΑΓΩΝΕΣ ΣΤΗΝ ΕΥΡΩΠΗ 36\nΓΚΟΛ ΣΤΗΝ ΕΥΡΩΠΗ 14\nΣΥΝΟΛΙΚΟΙ ΑΓΩΝΕΣ ΜΕ ΕΛΛΗΝΙΚΕΣ ΟΜΑΔΕΣ 216\nΣΥΝΟΛΙΚΑ ΓΚΟΛ ΜΕ ΕΛΛΗΝΙΚΕΣ ΟΜΑΔΕΣ 80\nTελικά ο Μπαρτζώκας πρωταγωνίστησε στο νέο "Hostel", ή στον "Σχιζοφρενή δολοφόνο με το πριόνι";\nΗ αντικειμενική «Live Sport» είχε ρεπορτάζ σήμερα σχετικά με την υποδοχή που είχε η αποστολή του Ολυμπιακού από φίλους της ομάδας κατά την άφιξη της στο ΣΕΦ, μετά τον αποκλεισμό από τον Παναθηναϊκό, και μιλούσε για... "Ζούγκλα" με ανατριχιαστικές λεπτομέρειες για σπρωξίματα, χτύπημα στον Μπαρτζώκα και λεπτομέρειες που φυσικά δεν αποτυπώθηκαν ούτε σε φωτογραφίες αλλά ούτε και σε βίντεο. Μη γυρίσει μόνο κανείς και μας πει ότι αυτά δεν είναι δυνατόν να... αποτυπωθούν από το φόβο του... πλήθους.\nΑπό την ΚΑΕ έγινε γνωστό ότι υπήρξαν αποδοκιμασίες προς το πρόσωπο του Γιώργου Μπαρτζώκα αλλά ουδέποτε χτυπήθηκε από τους οπαδούς όπως αναφέρει το συγκεκριμένο δημοσίευμα.\nΕφόσον λοιπόν ισχύουν αυτά που λένε οι άνθρωποι της ΚΑΕ, απομένει να μάθουμε από την «Live Sport» τι έχει να πει, ή ακόμα καλύτερα Ν'ΑΠΟΔΕΙΞΕΙ το αντίθετο....\nΚάτι επίσης που είναι πολύ σημαντικό, είναι ότι ο Γιώργος Σκινδήλιας, αντιπροέδρος της ΚΑΕ δεν βρέθηκε ποτέ στο ΣΕΦ, αφού από το ΟΑΚΑ μετέβη κατ'ευθείαν στο σπίτι του και δεν επέστρεψε με την αποστολή. Άρα που είδαν αυτοί που έγραψαν το ρεπορτάζ τον Σκινδήλια;\nΟ Ολυμπιακός παραδέχεται ότι υπήρχαν συνθήματα από τους οπαδούς (περισσότερο για το θέμα της ένστασης), ωστόσο διευκρινίζει ότι ο ίδιος δεν ήταν παρόντας στο περιστατικό!\nΟ καθένας μπορεί να καταλάβει πολλά... Εμείς ένα θα σας πούμε...\nΌταν κάποιος είναι κάτω είναι εύκολο να τον πατάς... Προσοχή όμως όταν σηκωθεί...\nΔείτε το βίντεο που έχει κυκλοφορήσει από την "υποδοχή" :\nΜπορεί η Γιουβέντους να πηγαίνει πολύ καλά στο ιταλικό πρωτάθλημα, αλλά αυτό δεν σημαίνει πως δεν έχει και τρωτά σημεία.\nΜε αφορμή τη διακοπή για τους αγώνες των Εθνικών ομάδων, η ιστοσελίδα "bleacherreport.com", κάνει ένα αφιέρωμα στην αντίπαλο του Ολυμπιακού στο Champions League, σημειώνοντας πως θα πρέπει να αλλάξει κάποια πράγματα για να γίνει καλύτερη.\nΤα πέντε λοιπόν σημεία στα οποία η Γιουβέντους θα πρέπει να δει κάποια πράγματα καλύτερα αν δεν θέλει να υποστεί κάποια ζημιά, είναι την αμυντική της λειτουργία, την αλλαγή του συστήματος, την αλλαγή σε κάποιους τρόπους επίθεσης, ένα εναλλακτικό δεξί μπακ, αλλά και τα ...νεύρα των παικτών της στο παιχνίδι.\nΜετά από δύο χρόνια, ο Ιμπραΐμ Αφελάι επέστρεψε στην Εθνική ομάδα της Ολλανδίας και μάλιστα, ήταν ο καλύτερος.\nΠραγματοποίησε σπουδαία εμφάνιση με τους "οράνιε" και πιστώθηκε την καλή του απόδοση τόσο με το γκολ που πέτυχε όσο και με την ασίστ που έδωσε.\nΟ Αφελάι πήρε τα... πάνω του μετά την εμφάνιση με το Καζακστάν και ανάρτησε δύο φωτογραφίες στο Instagram, η μία που δείχνει τη φανέλα του και η άλλη που πανηγυρίζει μαζί με τον Ρόμπιν Φαν Πέρσι, τον οποίο χαρακτηρίζει... αδερφό του.\n«Πολύ ευτυχισμένος που επέστρεψα στην Εθνική ομάδα. Ολλανδία-Καζακστάν με τον αδερφό μου, Ρόμπιν φαν Πέρσι. Πολύ χαρούμενος με την εμφάνιση της ομάδας. Ανυπομονώ για την επόμενη αναμέτρησή μας με την Ισλανδία τη Δευτέρα», έγραψε ο παίκτης του Ολυμπιακού.\nΣτην αποστολή της Εθνικής ομάδας της Ουγγαρίας έχει συμπεριληφθεί ο Μπάλας Μέγιερι.\nΟ Ολυμπιακός έχει στο ρόστερ του τους καλύτερους και ακόμα και ο δεύτερος τερματοφύλακας της ομάδας έχει κληθεί στο αντιπροσωπευτικό του συγκρότημα.\nΟ Μέγιερι, μάλιστα, ανάρτησε στα social media και σχετική φωτογραφία, η οποία τον δείχνει μαζί με τους υπόλοιπους συμπαίκτες.\nΣτις εγκαταστάσεις του Ρέντη παρευρέθηκε το Σάββατο το μεσημέρι ο Φρανσουά Μοντέστο.\nΟι Έφηβοι του Ολυμπιακού αντιμετώπισαν τους αντίστοιχους του Αστέρα Τρίπολης για το πρωτάθλημα και επικράτησαν με 4-3, όπως ήδη σας έχουμε ενημερώσει.\nΟ Κορσικανός πρώην ποδοσφαιριστής των ερυθρόλευκων ήταν εκεί μαζί με τον Πιερ Ισά και παρακολούθησαν τις προσπάθειες των Εφήβων της ομάδας και σίγουρα θα έμειναν ικανοποιημένοι από το θέαμα που παρακολούθησαν.\nΗ διακύμανση του σκορ ήταν τέτοια, που το ενδιαφέρον έμεινε αμείωτο έως το τέλος του αγώνα, με τον Μοντέστο να παρακολουθεί κι αυτός από κοντά τις προσπάθειες των νεαρών αστεριών του Θρύλου.\nΟ Αυλωνίτης ξεκίνησε τη γυμναστική του και ανάρτησε στα social media σχετική φωτογραφία.\nΟ αμυντικός του Ολυμπιακού φροντίζει την υγεία του και αναρτώντας στο instagram τη φωτογραφία, δείχνει πως δεν αφήνει πίσω τη φυσική του κατάσταση.\n«Καλή αρχή», έγραψε ο Αυλωνίτης, ο οποίος άρχισε τη γυμναστική του με χαμόγελο...\nΟ Κλαούντιο Ρανιέρι δεν... τρελαίνει κόσμο μόνο με τις κλήσεις του, αλλά και με τις 11άδες που παρατάσσει!\nΣύμφωνα με το "Sentra 103,3", ο Ιταλός ομοσπονδιακός τεχνικός της «γαλανόλευκης» κατεβάζει την Ελλάδα με πολλές... εκπλήξεις!\nΣτο 4-3-3 έχει τον Καρνέζη κάτω από τα δοκάρια, δεξιά τον Τοροσίδη, στο κέντρο της άμυνας Μανωλά, Παπασταθόπουλο κι αριστερά τον Βύντρα και όχι τον Σταφυλίδη που αναμενόταν να ξεκινήσει. Η τριάδα στα χαφ δεν αλλάζει με τους Μανιάτη, Σάμαρη, Ταχτσίδη, ενώ... πάταγο κάνουν οι επιλογές του στην τριάδα της επιθετικής γραμμής!\nΔεξιά αναμένεται να βάλει τον Μαυρία, αριστερά τον Καρέλη και στην κορυφή τον Στέφανο Αθανασιάδη!\nΜένει να δούμε αν η πληροφόρηση του δημοσιεύματος είναι σωστή και ο Ρανιέρι κατεβάσει τους παραπάνω 11 στο αποψινό (21:45, OTE1, NEΡΙΤ) ματς κόντρα στη Φινλανδία με τη νίκη να αποτελεί μονόδρομο για τη «γαλανόλευκη».\nΈνα συγκλονιστικό παιχνίδι έγινε το μεσημέρι του Σαββάτου στις εγκαταστάσεις του Ρέντη, με τους Εφήβους του Ολυμπιακού να επικρατούν τελικά με 4-3, τελειώνοντας, μάλιστα, τον αγώνα με παίκτη λιγότερο λόγω αποβολής του Δερμιτζάκη.\nΜε αυτή τη νίκη, οι ερυθρόλευκοι έφτασαν του 12 βαθμούς σε τέσσερις αγώνες και βρίσκονται στην πρώτη θέση της βαθμολογίας.\nΤο παιχνίδι άρχισε κάπως... μουδιασμένα, αλλά μετά το 20' έγινε το έλα να δεις! Τότε έχασε ένα μοναδικό τετ-α-τετ ο Κουγιός, ενώ στο 30' ο Τσιλίκης μετά από σέντρα του Βάρκα, σημάδεψε το οριζόντιο δοκάρι της αντίπαλης εστίας.\nΟ Θρύλος έχανε τις ευκαιρίες, αλλά ο Κοντογιαννόπουλος ήταν αυτός που στο 43' έκανε το 0-1 με το πρώτο σουτ του Αστέρα στο πρώτο μέρος.\nΤο καλό για τον Ολυμπιακό ήταν πως κατάφερε να ισοφαρίσει πάρα πολύ γρήγορα, μόλις στο 46'. Ο Λάμπρου έκλεψε την μπάλα και από κοντά κατάφερε να κάνει το 1-1.\nΟ Ολυμπιακός βρήκε ξανά τον δρόμο προς τα δίχτυα στο 60' με το απίστευτο γκολ του Βάρκα να στέλνει την μπάλα στο «Γ», ενώ το ματς φάνηκε να τελειώνει στο 72'.\nΟ Τσιλίκης σέντραρε από τα δεξιά και ο Κουγιός έκανε το 3-1. Σε εκείνο το σημείο, ο Αστέρας αντέδρασε και μείωσε σε 3-2 με φάουλ του Ζήση στο 75', αλλά ο Ολυμπιακός κατάφερε να σημειώσει κι άλλο γκολ στο 80'. Ο Ζήσης ανέτρεψε τον Λάμπρου και ο Θρύλος κέρδισε πέναλτι. Την εσχάτη των ποινών ανέλαβε να εκτελέσει ο Μπέτσας που έκανε το 4-2.\nΤο τελικό 4-3 σημειώθηκε στις καθυστερήσεις με φάουλ του Ζήση κι ενώ ο Ολυμπιακός είχε μείνει με δέκα παίκτες λόγω αποβολής του Δερμιτζάκη.\nΗ σύνθεση του Ολυμπιακού: Γαβαλάς, Φουάσης, Μπέτσας, Αγιώτης, Νικολάου, Χρήστου (75' Κολτσίδας), Λάμπρου, Κηπουρός (62' Δερμιτζάκης), Βάρκας, Τσιλίκης (75' Τζουμάκης), Κουγιός (83' Χελάς)


index option com content view article id 1537 2012 12 07 07 51 30 catid 9 diethni Itemid 106 - hellada.gr\nindex option com content view article id 1537 2012 12 07 07 51 30 catid 9 diethni Itemid 106\n«Ο Μο Γιαν κέρδισε το Νόμπελ Λογοτεχνίας αλλά εξακολουθεί να είναι ένας λακές»\nΤην οργή του πνευματικού κόσμου της Κίνας έχει προκαλέσει ο βραβευμένος με το φετινό βραβείο Νόμπελ Λογοτεχνίας, Μο Γιαν καθώς αρνήθηκε να σχολιάσει τη λογοκρισία στη χώρα και δεν δέχτηκε να κάνει αναφορά στον φυλακισμένο συγγραφέα Λιού Σιαομπό. «Είμαι πολύ θυμωμένος με τα σχόλια του Μο Γιαν», δήλωσε ο εξόριστος συγγραφέας Γιου Τζιέ. Ο Γιου είπε πως ο Μο «υπερασπίστηκε δημόσια τη λογοκρισία του Κομμουνιστικού Κόμματος, όπως ακριβώς γερμανοί συγγραφείς έπλεκαν το εγκώμιο του Χίτλερ και του Γκέμπελς».\n«Ο Μο Γιαν κέρδισε το βραβείο Νόμπελ Λογοτεχνίας, αλλά εξακολουθεί να είναι ένας λακές», δήλωσε ο Γιου, ο οποίος έφυγε από την Κίνα για τις ΗΠΑ τον Ιανουάριο αφού είχε διαμαρτυρηθεί για παράνομη κράτηση και βασανιστήρια. «Κανένας κινέζος διανοούμενος με συνείδηση δεν μπορεί να έχει καλά αισθήματα ή σεβασμό γι’ αυτόν», πρόσθεσε ο Γιου.\nΟ Πάτρικ Πουν, επικεφαλής του γραφείου στο Χονγκ Κονγκ της οργάνωσης λογοτεχνών Ανεξάρτητο Κινεζικό Κέντρο PEN, δήλωσε πως είναι «πολύ απογοητευμένος» από τις δηλώσεις που έκανε ο Μο χθες στη Στοκχόλμη. «Πιστεύω πως όλοι μας θα πρέπει να αναρωτηθούμε γιατί ένας τέτοιος συγγραφέας αξίζει το κορυφαίο λογοτεχνικό βραβείο στον κόσμο», δήλωσε ο Πουν. «Ένας συγγραφέας που λαμβάνει το βραβείο Νόμπελ είναι σεβαστός όχι μόνον εξαιτίας των συγγραφικών δεξιοτήτων του, αλλά επίσης εξαιτίας των απόψεών του ή των απόψεών της για την ελευθερία της έκφρασης, η οποία είναι θεμελιώδης για τους συγγραφείς, και για τις οικουμενικές αξίες, όπως τα ανθρώπινα δικαιώματα», δήλωσε ο Πουν. Όταν ερωτήθηκε χθες για τον Λιου, ο οποίος είχε κερδίσει το βραβείο Νόμπελ Ειρήνης το 2010, ο Μο δήλωσε πως είχε ήδη κάνει ένα σχόλιο τον Οκτώβριο και πρόσθεσε πως «δεν πρόκειται να εξαναγκαστώ να εκφράσω τη γνώμη μου» και πάλι.\nΌταν ανακοινώθηκε η βράβευσή του, τον Οκτώβριο, ο Μο είχε δηλώσει πως ελπίζει ότι ο Λιου θα μπορέσει «να κερδίσει την ελευθερία του το συντομότερο δυνατό», όμως μερικοί διαφωνούντες θεώρησαν τη δήλωση αυτή εσκεμμένα διφορούμενη. Χθες ο Μο είπε στους δημοσιογράφους πως το βραβείο του είναι λογοτεχνικό και όχι πολιτικό. Ερωτηθείς σχετικά με τη λογοκρισία, απάντησε πως «ουδέποτε εγκωμίασα το σύστημα της λογοκρισίας, αλλά πιστεύω πως σε κάθε χώρα του κόσμου υφίσταται λογοκρισία». «Η μόνη διαφορά είναι ο βαθμός και ο τρόπος λογοκρισίας», δήλωσε ο Μο. Ο Λιου καταδικάσθηκε σε κάθειρξη 11 ετών το Δεκέμβριο του 2009 για τη συμμετοχή του στη σύνταξη της Χάρτας ’08 για δημοκρατική μεταρρύθμιση.


Ολυμπιακοί Αγώνες 2020: Η Σλοβενία διέλυσε και την Ιαπωνία (116-81) - Fosonline\nΠέμπτη, 29/07/2021 09:59\nΗ Σλοβενία έκανε το «2 στα 2» στον Γ' Όμιλο του Ολυμπιακού Τουρνουά μπάσκετ ανδρών, διαλύοντας και την Ιαπωνία με 116-81.\nΜετά την επιβλητική νίκη (100-118) επί της Αργεντινής με 48 πόντους του Λούκα Ντόντσιτς στην πρεμιέρα, η Σλοβενία επικράτησε με 116-81 της οικοδέσποινας των ΟλυμπιακώνΑγώνων2020 του Τόκιο, Ιαπωνίας.\nΑυτή τη φορά, τη... δόξα στο σκοράρισμα μοιράστηκαν οι Ντόντσιτς με 25 πόντους και Ντράγκιτς με 24 πόντους. Οι Ιάπωνες, που συμβιβάστηκαν με τη δεύτερη ήττα τους, είχαν μεγάλο πρωταγωνιστή τον Ρούι Χατσιμούρα, ο οποίος πέτυχε 34 πόντους με 3/6 τρίποντα, ενώ μάζεψε και 7 ριμπάουντ.\nΜε τη δεύτερη νίκη της σε ισάριθμα ματς, η Σλοβενία έμεινε μόνη πρώτη στον Γ' Όμιλο του Ολυμπιακού Τουρνουά μπάσκετ ανδρών.\nΤΑ ΔΕΚΑΛΕΠΤΑ: 29-23, 53-41, 80-64, 116-81


ΔΕΥΤΕΡΑ 5 ΝΟΕΜΒΡΙΟΥ 2012 / ΖΩΔΙΑ | AstroProvlepsis\nΜπορεί να σας φαίνεται δύσκολο, αλλά θα πρέπει να προσαρμοστείτε με τις ανάγκες της ημέρας, οι οποίες απαιτούν να εστιάσετε την προσοχή σας στο σπίτι και το οικογενειακό περιβάλλον. Έτσι θα έχετε την ευκαιρία να συζητήσετε θέματα που αγνοείτε, αλλά και να συσφίξετε τις σχέσεις σας.\nΗ επικοινωνία με τους γείτονες και το συγγενικό σας περιβάλλον είναι αυξημένη σήμερα, αφού φαίνεται ότι για κάποιους λόγους ανταλλάσσετε τις απόψεις σας για κάποιο ζήτημα που σας αφορά. Μην αγνοήσετε τις συμβουλές ηλικιωμένων ατόμων που μπορούν να σας διδάξουν πολλά.\nΠαρά το γεγονός ότι η καινούργια εβδομάδα μόλις ξεκινά, ίσως θα πρέπει να μείνετε και σήμερα ήρεμοι ή τουλάχιστον να φροντίσετε μην ασχοληθείτε με κουραστικές δουλειές. Προσέξτε τα οικονομικά σας και μην ξοδεύετε χρήματα αν δεν υπάρχει πραγματικά λόγος.\nΆλλη μια μέρα που μπορείτε να ασχοληθείτε με τον εαυτό σας και τον καλλωπισμό σας. Η Σελήνη μπορεί να βρίσκεται σε κενό πορείας, αλλά αυτό δεν σας απαγορεύει να κάνετε μια κούρα ομορφιάς που θα επηρεάσει θετικά την ψυχολογία σας.\nΗ Σελήνη παραμένει μέχρι και τις 21.38 στον δωδέκατο οίκο του ηλιακού σας ωροσκοπίου, από όπου σας επιτρέπει μεν να εργαστείτε και να παράγετε το έργο που πρέπει, ίσως όμως είναι καλύτερα να μείνετε στο περιθώριο και να μην επιζητάτε την προβολή. Έτσι κι αλλιώς από το βράδυ η Σελήνη θα περάσει στο ζώδιό σας.\nΗ σημερινή μέρα είναι κατάλληλη για να ασχοληθείτε με συλλογικές δραστηριότητες και αναζητήσετε την παρέα φίλων που μπορούν να σας κάνουν να ξεχνάτε τα προβλήματά σας. Ακόμα κι αν σας περιμένει φόρτος εργασίας, θα βγει καλύτερα με την βοήθεια των συναδέλφων σας.\nΗ Σελήνη συνεχίζει να βρίσκεται σε κενό πορείας στο μεσουράνημα του ηλιακού σας ωροσκοπίου και σας βοηθά να ολοκληρώσετε με επιτυχία εργασίες ρουτίνας που ολοκληρώνονται γρήγορα και χωρίς λάθη. Καλό θα είναι να κρατήσετε χαμηλούς τόνους ή να μην πάρετε θέση σε μια διαφωνία των γύρω σας.\nΗ μέρα είναι κατάλληλη για να έρθετε σε επαφή με άτομα που βρίσκονται μακριά ή να μελετήσετε ένα θέμα που σας ενδιαφέρει. Σήμερα μπορείτε να συλλέξετε πιο εύκολα τις πληροφορίες που χρειάζεστε γι’ αυτό καλό θα είναι να ασχοληθείτε και με την έρευνα.\nΊσως είναι η κατάλληλη στιγμή να ασχοληθείτε με περιουσιακά στοιχεία ή οικονομικές εκκρεμότητες. Παράλληλα, αν νοσταλγείτε έναν παλιό έρωτα, καλό θα είναι να μην κάνετε καμία κίνηση σήμερα, καθώς το κενό πορείας της Σελήνης δεν βοηθάει.\nΗ σχέση σας με τον σύντροφό σας ή με κάποιον συνέταιρό σας μπορεί να δοκιμαστεί σήμερα, και δυστυχώς όσο κι αν προσπαθήσετε δεν θα υπάρξει αποτέλεσμα. Καλό θα είναι λοιπόν να μην εμπλακείτε σε διαφωνίες που δεν καταλήγουν πουθενά και να αρκεστείτε σε θέματα ρουτίνας που εξελίσσονται πολύ θετικά.\nΗ Σελήνη βρίσκεται στον τομέα της εργασίας σας, γεγονός που συνιστά να μην παραμελήσετε την δουλειά σας, ωστόσο το κενό πορείας είναι κατάλληλο μόνο για δουλειές ρουτίνας που τις κάνετε σχεδόν μηχανικά. Μην ξεκινήσετε κάτι καινούργιο, γιατί θα είναι πολύ δύσκολο να το ολοκληρώσετε.\nΗ δημιουργικότητά σας είναι ιδιαίτερα αυξημένη, και πραγματικά σήμερα μπορείτε να τελειώσετε πολλές εκκρεμότητες που έχουν μείνει στη μέση εδώ και καιρό. Θα βρείτε επίσης τον χρόνο να ασχοληθείτε με τα παιδιά σας και τον σύντροφός σας και να χαρείτε οικογενειακές στιγμές.


Οι αγώνες για το ωράριο... - Medium.gr\nΠολλοί επιχειρηματολόγησαν ότι οι «Ολυμπιακοί αγώνες» είναι ένα μεγάλο φαγοπότι για τους ισχυρούς. 'Αλλοι είπαν ότι αποτελεί μια εμπορική εμποροπανήγυρη που δεν έχει σχέση με το αθλητικό ιδεώδες. Ότι είναι μια υπόθεση του πολυεθνικού κεφαλαίου... Ότι, ότι, ότι...\nΌλα τα παραπάνω είναι συζητήσιμα. Κάποιος μπορεί να συμφωνήσει κι άλλος να διαφωνήσει. Το ζήτημα όμως είναι απλό. Οι Αγώνες, έστω ως «φαγοπότι», έστω ως «πανηγύρι», έστω ως «υπόθεση του πολυεθνικού κεφαλαίου» θα αφήσει κάποια χρήματα. Τουρίστες θα ‘ρθούν θα φάνε, θα πιουν, θα κοιμηθούν και φυσικά θα ψωνίσουν.\nΘα ήταν λοιπόν πολύ φυσικό οι επιχειρηματίες μας να προετοιμάζονται ώστε να πάρουν ένα μικρό ή μεγαλύτερο κομμάτι της πίττας που αναγκαστικά θα υπάρχει εν Αθήναις τον Αύγουστο του 2004. Οι μαγαζάτορες θα πρέπει να βάλουν τα καλά τους, να φορέσουν το χαμόγελο που λείπει από την ελληνική αγορά και φυσικά να είναι ανοιχτοί ώστε να πουλήσουν. Όσο περισσότερα πουλήσουν τόσο καλύτερα γι' αυτούς (πρωτίστως) και για την εθνική οικονομία (δευτερευόντως).\nΤο φυσιολογικό λοιπόν θα ήταν οι επιχειρηματίες (μικροί - μεγάλοι) να πιέζουν την Πολιτεία ώστε να τους επιτρέψει να βγάλουν όσο το δυνατόν περισσότερα χρήματα. Να πιέζουν να είναι ανοιχτοί συνεχώς για να πουλάνε. Έτσι κι αλλιώς ευκαιρίες, σαν τους «Ολυμπιακούς», μια φορά ανά αιώνα έρχονται -αν ξαναέλθουν. Στην Ελλάδα βέβαια όλα γίνονται ανάποδα. Έτσι η Συνομοσπονδία Επαγγελματιών, Βιοτεχνών, Εμπόρων (ΓΣΕΒΕΕ) έβγαλε μια πύρινη ανακοίνωση με την οποία «αποκρούει κάθε απόπειρα καταστρατήγησης του ωραρίου με πρόσχημα των "τουριστικών περιοχών" των Ολυμπιακών Αγώνων και της δήθεν εξυπηρέτησης του καταναλωτή». Αυτά λένε οι επιχειρηματίες που βλέπουν την ευκαιρία σαν πρόβλημα, αντί να δουν τους αγώνες σαν ευκαιρία.\nΚάποιοι μπορεί να επιχειρηματολογήσουν ότι από τους Ολυμπιακούς οι λίγοι μεγάλοι της αγοράς θα κερδίσουν πολλά, ενώ οι πολλοί μικροί θα κερδίσουν λίγα. Μπορεί να έχουν δίκιο, αλλά κοιτώντας το δέντρο της ισότητας χάνουμε το δάσος του κέρδους. Το πρωταρχικό ζήτημα είναι να κερδίσουν όλοι, έστω από λίγο. Γιατί η εναλλακτική πρόταση που μας προτείνει η ΓΣΕΒΕΕ είναι μίζερη: αφού δεν μπορούμε να κερδίσουν όλοι εξίσου, δεν πρέπει να κερδίσει κανένας!\nΔημοσιεύτηκε στην εφημερίδα «Απογευματινή» στις 24.1.2003


Όσοι ασχολούνται με την τηλεόραση το Σαββατοκύριακο γνωρίζουν πολύ καλά πώς η δεύτερη και η τρίτη εβδομάδα είναι πολύ καθοριστική για την πορεία της εκπομπής. Κι αυτό διότι όλο το παιχνίδι… παίζεται μετά την πρεμιέρα. Μια πρεμιέρα που κάποιοι δεν είδανε και ανέτρεξαν να σε χαζέζουν τις επόμενες εβδομάδες. Το ζευγάρι κατάφερε χθές… να εκμεταλλευτεί την παραπάνω συγκυρία και με μια εκπομπή “σούπα” έφτασε τον μέσο όρο που θέλει ο σταθμός. Δηλαδή το 12%.\nΑντιθέτως η Γερμανού όχι μόνο ξεπέρασε τον μέσο όρο ημέρας του καναλιού αλλά είχε τα υψηλότερα νούμερα όλου του 24ώρου. Με μια πολύ δεμένη εκπομπή και έναν εκπληκτικό Καπουτζίδη… που θα τον ήθελα βεβαίως λίγο πιο χαλαρό στις εκφράσεις του… και στη μάχη που δίνει μέσα του αλλά και τηλεοπτικά ώς σημαιοφόρος της διαφορετικότητας.\nΗ Ναταλία είχε αποκαλύψεις… είχε περιγραφές… και για πρώτη φορά… είχε ρεπορτάζ ζεστό. Σημείωση. Καλά θα κάνει ο Τσουρός… να βάζει τελείες στον λόγο του και να μην προσπαθεί να μπεί σε μονοπάτια που δεν γνωρίζει. Εκτίθεται…\nMEDIA Opinion Αντελίνα Βαρθακούρη Γερμανού Ναταλία Νούμερα τηλεθέασης Χάρης Βαρθακούρης


από neamamma Την / Το Τρι Μάης 18, 2010 2:19 am\nΗ χοληστερόλη παράγεται από το ήπαρ και συμμετέχει στο σχηματισμό των κυτταρικών μεμβρανών και το μεταβολισμό ορισμένων ορμονών. Το ήπαρ παράγει περίπου 1.000 mg χοληστερόλης ημερησίως και το υπόλοιπο προέρχεται από τα τρόφιμα που τρώμε. Αν και τα λαχανικά, φρούτα και δημητριακά δεν περιέχουν χοληστερόλη, τα ζωικά προϊόντα έχουν επαρκή ποσότητα αυτής: κρόκοι αυγών, κρέας, πουλερικά, θαλασσινά, γαλακτοκομικά προϊόντα (συμπεριλαμβανομένου του γάλακτος, τυριού και παγωτού).\nΟι LDL-C μεταφέρουν χοληστερόλη από το ήπαρ στους περιφερικούς ιστούς και τα αγγεία. Εάν υπάρχει πάρα πολύ LDL-C στο αίμα, η χοληστερόλη εναποτίθεται στο τοίχωμα των αγγείων (που οδηγούν σε καρδιά και εγκέφαλο), οπότε σχηματίζεται μια σκληρή/παχιά πλάκα που δυσχεραίνει τη φυσιολογική λειτουργία των αγγείων και κατά συνέπεια την ομαλή ροή του αίματος. Η αρτηριοσκλήρυνση που προκύπτει μπορεί να οδηγήσει έμφρακτο επεισόδιο (καρδιακό ή εγκεφαλικό).\nΤρεις μείζονες παράγοντες συμβάλλουν στα υψηλά επίπεδα χοληστερόλης: η διατροφή (πλούσια σε λίπη, ιδίως κορεσμένα και τα trans-λιπαρά οξέα), η κληρονομικότητα (τουλάχιστον ένας γονιός με υψηλά επίπεδα χοληστερίνης) και η παχυσαρκία (κακή διατροφή και έλλειψη άσκησης). Τα παιδιά που είναι σωματικά δραστήρια, τρώνε υγιεινά τρόφιμα, δεν έχουν οικογενειακό ιστορικό υψηλής χοληστερόλης, και δεν είναι υπέρβαρα, κατά πάσα πιθανότητα δεν έχουν και υψηλή χοληστερόλη.\n* ο ένας γονέας έχει ολική χοληστερόλη μεγαλύτερη από 240 mg/dl\n* έχουν οικογενειακό ιστορικό καρδιαγγειακής νόσου πριν από την ηλικία των 55 ετών για τους άνδρες και 65 ετών για τις γυναίκες\n* έχουν άγνωστο οικογενειακό ιστορικό\n* είναι υπέρβαρα ή παχύσαρκα\n* έχουν πρόσθετους παράγοντες κινδύνου, όπως διαβήτη, υψηλή πίεση του αίματος, ή κάπνισμα (παθητικό).\n* Αποδεκτή Λιγότερο από 170 Λιγότερο από 110\n* Οριακή 170-199 110-129\n* Υψηλή 200 και άνω 130 ή μεγαλύτερη\n* Ελέγξτε τα δικά σας επίπεδα χοληστερόλης σας και αν είναι υψηλά, ελέγξτε και τα επίπεδα του παιδιού.\n* Σερβίρετε μια διατροφή πλούσια σε φρούτα, λαχανικά και δημητριακά ολικής αλέσεως.\n* Επιλέξτε άπαχο κρέας και εναλλακτικές επιλογές λαχανικών, ψαριών, οσπρίων (ξερά φασόλια, μπιζέλια και φακές) και σόγιας.\n* Διαβάστε τις διατροφικές ετικέτες των συσκευασμένων τροφίμων, ώστε να μπορείτε να περιορίσετε την πρόσληψη χοληστερόλης, κορεσμένων και trans-λιπαρών οξέων.\n* Επιλέξτε γάλα και γαλακτοκομικά προϊόντα χαμηλής περιεκτικότητας σε λιπαρά.\n* Αποφύγετε τα στερεά λίπη. Χρησιμοποιήστε ελαιόλαδο για το μαγείρεμα και μαλακή μαργαρίνη για επιτραπέζια χρήση.\n* Περιορίστε ποτά και τρόφιμα με πρόσθετα σάκχαρα.\n* Περιορίστε τα προπαρασκευασμένα τρόφιμα και σερβίρετε υγιεινά σνακ όπως: φρέσκα φρούτα, λαχανικά με dip χαμηλών λιπαρών, light ποπ κορν και γιαούρτι με χαμηλά λιπαρά.\n* Η άσκηση βοηθά στην αύξηση των επιπέδων HDL-C στο αίμα. Τα παιδιά ηλικίας 2 ετών (και άνω) και οι έφηβοι θα πρέπει να είναι σωματικά δραστήρια για τουλάχιστον 60 λεπτά την ημέρα.\n* Κάντε την υγιεινή διατροφή οικογενειακή υπόθεση. Τα παιδιά δεν είναι τα μόνα που βρίσκονται σε κίνδυνο, γι’ αυτό είναι σημαντικό να γίνει προσπάθεια από όλη την οικογένεια.\nΜίλεσης Γιώργος, MSc, Κλινικός Διαιτολόγος - Διατροφολόγος\nΑπ: Χοληστερόλη στα παιδιά\nαπό Rena Την / Το Τρι Μάης 18, 2010 3:54 am\nΠολύ καλό άρθρο. Μπράβο που το έβαλες. Πολλά από αυτά δε τα ήξερα.\nαπό neamamma Την / Το Τρι Μάης 18, 2010 4:23 am\nΟ ΑΝΙΨΙΟΣ & Η ΑΝΙΨΙΑ ΜΟΥ 17 & 14 ΑΝΤΙΣΤΟΙΧΑ ΣΉΜΕΡΑ, ΕΧΟΥΝ ΚΛΗΡΟΝΟΜΙΚΗ ΠΡΟΔΙΑΘΕΣΗ ΚΑΙ ΑΠΟ ΤΑ 10 ΧΡΟΝΙΑ ΤΟΥΣ ΚΑΝΟΥΝ ΔΙΑΙΤΑ ΓΙΑΤΙ ΔΕΝ ΜΠΟΡΟΥΝ ΝΑ ΠΑΡΟΥΝ ΦΑΡΜΑΚΑ. 425 ΕΙΧΕ Ο ΜΙΚΡΟΣ ΚΑΙ 480 Η ΜΙΚΡΗ.\nΤΩΡΑ ΕΧΟΥΝ ΚΑΤΕΒΕΙ ΣΤΗΝ ΒΑΣΗ ΑΛΛΑ ΜΕ ΔΙΑΙΤΑ.... ΤΙ ΝΑ ΠΕΙ ΚΑΝΕΙΣ\nαπό anneta43 Την / Το Τετ Μάης 19, 2010 5:04 am\nΈτσι και η μικρή μου κόρη με τη χοληστερίνη. Τελικά καταφέρνει ακόμα και τώρα να τη ρίχνει μόνο με διατροφή. Πολύ δύσκολη περίπτωση ειδικά για παιδικές ηλικίες.\nαπό anastazie Την / Το Παρ Μάης 21, 2010 4:17 am\nΤώρα το είδα αυτό το άρθρο. Μπράβο σου που μας το έβαλες. Πολύ ενδιαφέρον!\nαπό wellnessCoach Την / Το Παρ Ιουλ 30, 2010 5:25 am\nΠολύ ενημερωτικά αυτά που λέτε και να προσθέσουμε ότι έχουμε τα πιο παχύσαρκα παιδιά στην Ευρώπη,ένα χρυσό μετάλλιο που δεν θέλει κανείς.\nΚαθότι άνω του 65% στα επείγοντα οφείλεται σε διατροφικές διαταραχές.\nΟπότε ας κάνουμε την αρχή οι νεότεροι και οι γονείς από σήμερα.\nDSLogo08Stk_CY-GR_364K.gif Δεν έχετε το δικαίωμα να κατεβάσετε τα attachments.(6 Kb) Κατεβάστηκε 0 φορές


Το facebook πάει πλατεία | blog καθημερινής ενημέρωσης\nΤο facebook πάει πλατεία\nΆρθρο του Βασίλη Κωνσταντίνου για τον Alphafm.gr.\nΥπάρχουν δύο κατηγορίες ανθρώπων. Οι έχοντες μονίμως ανοικτές κεραίες που πιάνουν όλα τα μηνύματα και οι άλλοι. Αυτοί που ότι έμαθαν -έμαθαν συνεχίζουν να πιστεύουν αυτά που πίστευαν και έχουν «κλειστές συχνότητες». Στις μέχρι τώρα συζητήσεις που έκανα για το διαδίκτυο και το facebook έχω ακούσει και διαβάσει πολλές και ενδιαφέρουσες πολλές απόψεις.\nΘετικές ότι είναι παράγων κοινωνικοποίησης ,επικαιροποίησης της γνώσης της κοινωνικής ζωής , ταχύτητας ενημέρωσης, επαφή εκ νέου με παλιούς και ξεχασμένους φίλους ,συμμαθητές . Γνωριμίες με νέους ανθρώπους από διαφορετικά μέρη με άλλα ήθη και έθιμα και διαφορετικούς ως προς τις βασικές αντιλήψεις ανθρώπους κλπ.\nΑρνητικά για το κουτσομπολίστικο της προσωπικής ζωής, της υπερβολικής ασχολίας με πράγματα επουσιώδη ,ο υπερβολικός χρόνος που κάποιοι περνούν μπροστά στην οθόνη του υπολογιστή και άρα η απομάκρυνση τους από την πραγματική ζωή την ανθρώπινη επαφή και την πρόσωπο με πρόσωπο ανταλλαγή απόψεων. Το χειρότερο ότι υπάρχουν ήδη έρευνες όπου αποδεικνύουν τις παθολογικές ψυχολογικές επιπτώσεις από την άμετρη και συνεχή υπερβολική χρήση του διαδικτύου .Προσωπική μου άποψη. Ποτέ στην ιστορία τέτοια φαινόμενα μαζικής χρησιμοποίησης δεν είναι απόλυτα καλά ή απόλυτα κακά. Όπως λοιπόν στα προηγούμενα έτσι και τώρα θα δείξει ο χρόνος ποιες είναι οι πραγματικές επιπτώσεις .Σε κάθε περίπτωση όμως ο προβληματισμός πρέπει να είναι ειλικρινής και συνεχής. Να μπουν όλα αυτά τα θέματα στην καθημερινότητά μας ,να τα συζητούμε και να απομονώνουμε τα αρνητικά και να αναδεικνύουμε τα θετικά. Οι σύγχρονες κοινωνίες παλεύουν όλα τα θέματα με την ανάλογη σοβαρότητα χωρίς αφορισμούς ,λαϊκισμό και συνθηματολογίες. Και κυρίως χωρίς στρουθοκαμηλισμό . Να κάνουμε πως δεν βλέπουμε ότι οι νέοι επικοινωνούν αλλιώς ,ότι το διαδίκτυο σαρώνει πολλούς παραδοσιακούς τρόπους επικοινωνίας ενώ αυτά είναι καθημερινά φαινόμενα!\nΑυτά για να καταλήξω ότι αυτό που κάποιοι αγνοούσαν ή έκαναν πως το αγνοούν , έκανε ήδη την εμφάνισή και σ εμάς χθες. Μαζικές συναντήσεις χωρίς ιδιαίτερη οργάνωση ,χωρίς την συνηθισμένη πρακτική και το ανάλογο καπέλωμα κάποιας συνδικαλιστικής οργάνωσης ή κόμματος. Ειδικά τα κόμματα δεν πρέπει να κοιμούνται ήσυχα και μάλιστα κάποια που ισχυρίζονται ότι έχουν την αποκλειστική ικανότητα να κινητοποιούν τον κόσμο πρέπει να έχουν χάσει τον ύπνο τους!.Το «διαδικτυακό κάλεσμα», είναι μια πρωτόγνωρη διαδικασία που θα επιφέρει πολλές αλλαγές στην πολιτική κοινωνική αλλά και οικονομική ζωή. Το πείραμα έχει πετύχει στην Αίγυπτο ,Τυνησία, πέρασε την Μεσόγειο έφτασε στην Ισπανία και από χθες και στη Ελλάδα. Οι πολίτες προσεγγίζουν από άλλη σκοπιά την πολιτική πραγματικότητα επικοινωνούν τάχιστα τον προβληματισμό τους και επιχειρούν μαζικές διαμαρτυρίες χωρίς τον παραδοσιακό «επαγγελματικό τρόπο» των καθοδηγητών-κομματοσυνδικαλιστών. Είναι ακόμη νωρίς να αποφανθούμε με σιγουριά το για το που θα μας οδηγήσει αυτή η «κάθοδος των μυρίων» στις πλατείες. Δεν γνωρίζω που θα καταλήξει το κίνημα προς το παρόν περιμένω και εγώ να δω πόσο θα επηρεάσει τα πολιτικά πράγματα και κυρίως αν θα βοηθήσει να καλυτερεύσει η κατάσταση της πατρίδας μας και αν αυτό το κίνημα χειραφετημένο και ανεξάρτητο , εκδιώξει τα « καρκινώματα της πολιτικής και οικονομικής ζωής» ανεξαρτήτου κόμματος και ιδιότητας όπου και αν βρίσκονται , τα οποία έχουν δηλητηριάσει εδώ και χρόνια με την στάση τους και τις πράξεις τους την ομαλή πορεία της οικονομίας -κοινωνίας μας .Περιμένω ,παρακολουθώ και εύχομαι το καλύτερο για αυτούς που θα το χρησιμοποιήσουν για το κοινό καλό όλων μας και το ξεπέρασμα της κρίσης της πατρίδας . Στις «δυνάμεις του κακού» που θα προσπαθήσουν να ποδηγετήσουν και να στρέψουν σε λάθος πορεία αυτό το κίνημα (όπως έκαναν με επιτυχία κατά επανάληψη στο παρελθόν) εύχομαι αυτήν την φορά να μην τους περάσει και να «πνιγούν» από το πλήθος και το πάθος των πολιτών.\nΟ Βασίλης Κωνσταντίνου είναι Γυμνασιάρχης στο Γυμνάσιο Κορησού.\nΔημοσιεύτηκε απο τον adolphholyman στις 26,Μάιος, 2011, 7:44 μμ. στις Κατηγορίες photos, ΡΟΗ ΕΙΔΗΣΕΩΝ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)\n1 σχόλιο για “Το facebook πάει πλατεία”\n27 Μαΐου 2011 - 02:13\nΑγαπητέ κ. Γυμνασιάρχη ( ΚΑΙ μέσω υμών αγαπητέ συμπολίτη)\nΕπειδή το άρθρο σας με ερέθισε παράξενα αισθάνθηκα την ανάγκη να γράψω δυο κριτικά λόγια παρότι δεν είμαι εκπαιδευτικός αλλά απλός πολίτης με τα ίδια δικαιώματα με σας.\nΑποφαίνεστε ότι υπάρχουν ΔΥΟ (2) κατηγορίες ανθρώπων. Από που αρύεστε το συμπέρασμα αυτό δεν μας το λέτε. Μακάρι να ήταν έτσι! Τότε γιατί έχουμε άπειρες εκφράσεις ανθρώπων; Εδώ έχουμε πενήντα κόμματα και δεν είναι αρκετά! Σε κάθε περίπτωση αν είναι μόνο δύο οι κατηγορίες , η ισχυρότερη ας «πνιξει» την ασθενέστερη και λύσαμε το πρόβλημα. Βέβαια αμέσως πιο κάτω αυτοαναιρείστε αλλά δεν πειράζει! Αυτό είναι το «σπόρ» της μόδας σήμερα.\nΚε Γυμνασιάρχη (το «αγαπητέ» έφυγε η ευγένεια παραχώρησε τη θέση της στην αλήθεια! την ΔΙΚΗ ΜΟΥ αλήθεια). Είστε εκπαιδευτικός, τουτέστιν συνδιαμορφωτής των χαρακτήρων των μελλοντικών γενεών και αρθρογραφείτε χωρίς να στηρίζετε τα επιχειρήματά σας. Είναι αυθαίρετα όσα υποστηρίζετε και άν όχι από που προκύπτουν; (βιβλιογραφία – παραπομπές). Έτσι εκπαιδεύετε τους νέους;\nΜιλάτε για νέους τρόπους επικοινωνίας και οργάνωσης των μαζών και αφού τους κριτικάρετε αποφαίνεστε ότι πέτυχαν στην Τυνησία, Αίγυπτο και πετυχαίνουν στη Ελλάδα. Τι πέτυχαν στη Τυνησία και την Αίγυπτο; Τι πετυχαίνουν στην Ελλάδα;\nΤώρα σε ό,τι αφορά τους αφορισμούς για τα κόμματα και τις συνδικαλιστικές ηγεσίες σας συγχαίρω. Εσείς (και οι όμοιοί σας) ΔΕΝ ΕΧΕΤΕ ΚΑΜΙΑ ΣΧΕΣΗ ΜΕ ΟΤΙ ΣΥΝΕΒΑΙΝΕ ΩΣ ΤΩΡΑ ! Ούτε με κόμματα ούτε με συνδικάτα. Τώρα τα βλέπετε που κατέστρεψαν τη χώρα.!!!\nΩς τώρα αντιστεκόσασταν και ΔΕΝ λαμβάνατε παράνομες ή ανήθικες (αλλά νόμιμες) αμοιβές πέραν των τακτικών. Επιτελούσατε στο ακαίρεο το καθήκον σας και διακηρύσατε την άποψή σας με «στεντόρια» τη φωνή σε μας τους άλλους που παρασυρόμαστε από τα κόμματα και τα συνδικάτα και είμαστε συνυπεύθυνοι για την πορεία της χώρας. Δεν προσέξαμε; καλά να πάθουμε. Ελπίζω οι μαθητές σας να σας δικαιώσουν και μέσα στο σημερινό κείμενο ν’ αναγνωρίσουν τον καθηγητή τους πριν 5, 10, 15 χρόνια να τους μιλάει για ατομική και κοινωνική ηθική, για χρέος , για καθήκον, αλτρουισμό και για μεγαλουργία…


Έμπρακτη στήριξη Obama στην Παλαιστίνη\nΠρώτη καταχώρηση: Σάββατο, 24 Ιουλίου 2010, 02:12\nΟι Ηνωμένες Πολιτείες ανακοίνωσαν την Παρασκευή πως αναβαθμίζουν το καθεστώς της παλαιστινιακής διπλωματικής αντιπροσωπείας στην Ουάσινγκτον, ένα συμβολικό μέτρο το οποίο αποτελεί επίσης ένδειξη εμπιστοσύνης στον πρόεδρο της Παλαιστινιακής Αρχής, Mahmud Abbas.\nΗ κυβέρνηση του προέδρου, Barack Obama, θα επιτρέψει στην παλαιστινιακή αποστολή, που δεν έχει κανένα επίσημο στάτους, να συστήνεται ως η «Γενική Αντιπροσωπεία της Οργάνωσης για την Απελευθέρωση της Παλαιστίνης».\nΟι ΗΠΑ, κύριος σύμμαχος του Ισραήλ, ακολουθεί με τον τρόπο αυτό τις ευρωπαϊκές χώρες, την Αυστραλία και τον Καναδά που αναγνωρίζουν ήδη καθεστώς αντιπροσωπείας στους Παλαιστινίους, το οποίο, ωστόσο, δεν έχει την ίδια αξία που αποδίδεται σε μία πρεσβεία.\n«Η απόφαση αυτή είναι αντανάκλαση της εμπιστοσύνης μας ότι μπρούμε να συμβάλουμε, μέσω άμεσων συνομιλιών, σε μία διευθέτηση που θα διέρχεται από τη συνύπαρξη δύο κρατών, ενός παλαιστινιακού, ανεξάρτητου και βιώσιμου, και του Ισραήλ», δήλωσε ο εκπρόσωπος του Λευκού Οίκου, Tommy Vietor.\n«Οφείλουμε από σήμερα να ετοιμαστούμε για τον ερχομό αυτής της λύσης, ενώ συνεχίζουμε να εργαζόμαστε με τον παλαιστινιακό λαό για ένα καλύτερο μέλλον», είπε.\nΤο νέο καθεστώς δεν θα αλλάξει και πολλά πράγματα στο πρακτικό επίπεδο. Ο εκπρόσωπος του Στέιτ Ντιπάρτμεντ, Phillip Crowley, εξήγησε πως η παλαιστινιακή σημαία θα μπορεί να κυματίζει στη σκεπή του κτιρίου της αντιπροσωπείας, αλλά το προσωπικό της δεν θα δικαιούται διπλωματική ασυλία.\nΟ Crowley διευκρίνισε πως η αμερικανική κυβέρνηση ενέκρινε αυτήν την αλλαγή έπειτα από αίτημα των Παλαιστινίων.\n«Οι αλλαγές αυτές έχουν συμβολική αξία. Αντανακλούν τη βελτίωση των σχέσεων των ΗΠΑ με τους Παλαιστινίους, αλλά δεν έχουν καμία άλλη σημασία δυνάμει της Σύμβασης της Βιένης για τις διπλωματικές σχέσεις», δήλωσε προς τους δημοσιογράφους.\nΗ κυβέρνηση Obama προσπαθεί να επαναλάβει τις άμεσες συνομιλίες ανάμεσα στην Παλαιστινιακή Αρχή και το Ισραήλ.\nΤελευταία ενημέρωση: Σάββατο, 24 Ιουλίου 2010, 02:14


Προς Λαέρτη και...φίλους, του Νίκου Βασιλειάδη - iporta.gr\n“Προς Λαέρτη και…φίλους.\n…ακόμα δεν έφυγες;\nΝα πας στην ευχή\nΚράτησε λίγες ακόμα συμβουλές μου.\nΗ σκέψη σου δεν είναι πάντα απαραίτητο να φθάνει ως το στόμα.\nΑλλά ούτε κι ως την πράξη.\nΤους φίλους που θα αποκτάς σε δύσκολες περιστάσεις φυλάκιζε τους δίπλα σου, για όλη τους την ζωή\nΜη σου φύγουν…\nΝα δέχεσαι όλων την γνώμη, απόφυγε να δίνεις την δική σου…\nΠοτέ να μην δανείζεις.\nΠοτέ να μην δανείζεσαι\nΓιατί έτσι αλλάζει η αξία χρημάτων και ανθρώπων και γίνονται λάθος οι λογαριασμοί\nΤότε θα είσαι και με τους άλλους έτσι όπως πρέπει να είσαι.\nΣτην ευχή μου.\nΚι όλα να τα θυμάσαι… (Άμλετ)


ΓΙΑΤΡΟΣΟΦΙΑ - Η πράσινη γωνιά μας\nΤα γιατροσόφια είναι συμβουλές των παλιών που κάποιοι τις πιστεύουν και κάποιοι όχι. Μπορεί να μην συμβαδίζουν πάντα με την επιστήμη, ωστόσο στο πέρασμα του χρόνου έχει αποδειχτεί πως μπορούν να εφαρμοστούν με μικρή ή μεγάλη επιτυχία σε διάφορα ιατρικά περιστατικά. Παρακάτω βλέπετε μερικά:\nΓια τους κολικούς των μωρών\nΓρήγορη αποτοξίνωση από τις "υπερβολές των γιορτών"\nΠράσινο τσάι 50gr, Φασκόμηλο 20gr\nΣε ένα μεγάλο γυάλινο βάζο βάζουμε τις παραπάνω ποσότητες βοτάνων και τα ανακατεύουμε, αφού πρώτα τα κόψουμε για να είναι όλα στο ίδιο μέγεθος. Πίνουμε τρεις φορές την ημέρα (Πρωί - μεσημέρι – βράδυ) από μια κούπα. Για κάθε κούπα αντιστοιχεί μια κουταλιά του γλυκού. Ρίχνουμε πάντα τα βότανα σε βρασμένο νερό και περιμένουμε τουλάχιστον 10 λεπτά πριν τα σουρώσουμε. Για καλύτερο αποτέλεσμα πρέπει να πίνουμε τουλάχιστον 3 λίτρα νερό.\nΤρεις απλές και αποτελεσματικές συνταγές με βότανα, για σιρόπι για το βήχα\nΓια βήχα, μπούκωμα και πονόλαιμο\nΜία από τις πιο παλαιές συνταγές, για να αντιμετωπίσουμε: βήχα, μπούκωμα, πονόλαιμο\n1/2 φλιτζάνι φρέσκο θυμάρι ή 1/2 φλιτζάνι αποξηραμένο\nΣε μια μικρή κατσαρολίτσα, βάλτε το μέλι με το θυμάρι και ζεστάνετε σε χαμηλή φωτιά για 15 με 20 λεπτά, αποφεύγοντας το βρασμό του περιεχομένου.\nΑπομακρύνεται από την φωτιά και αφού κρυώσει το μέλι στραγγίστε το από το θυμάρι και αποθηκεύστε το σε βάζο.\nΓια την ανακούφιση από κρυώματα, βήχα και πονόλαιμο πάρτε ένα κουτάλι σούπας μέλι 3 φορές την ημέρα. Μπορείτε επίσης, να βάλετε αυτό το μέλι σε ζεστό ρόφημα.\nΑπαλλαχτείτε από τις ενοχλήσεις του πυρετού με αχίλλεια και χαμομήλι\nΈνα ντους με αχίλλεια ανακουφίζει τους πόνους των μυών και τις ενοχλήσεις που προέρχονται από τον πυρετό. Τόσο η αχίλλεια όσο και το χαμομήλι έχουν αντιφλεγμονώδεις ιδιότητες ενώ το χαμομήλι έχει και την ικανότητα να χαλαρώνει. Φτιάξτε ένα αφέψημα, ρίχνοντας 1/4 του γαλονιού βραστό νερό σε 3 κουταλιές από αποξηραμένη αχίλλεια και άνθη χαμομηλιού. Σκεπάστε το σκεύος και αφήστε τα να μουλιάσουν για 20'. Τρίψτε το σώμα σας με ένα σφουγγάρι που θα έχετε εμποτίσει στο χλιαρό αφέψημα.\nΡίξτε τον πυρετό, με φυσικό τρόπο, χρησιμοποιώντας άνθη σαμπούκου\nΈνα αφέψημα από μέντα, σαμπούκο και πιπερόριζα θα σας βοηθήσει να ρίξετε τον πυρετό αυξάνοντας την εφίδρωση. Σιγοβράστε 2 κουταλάκια ψιλοκομμένης φρέσκιας ρίζας πιπερόριζας σε 2 φλιτζάνια νερού για 5' σκεπάζοντας την κατσαρόλα. Προσθέστε από 1 κουταλάκι αποξηραμένης μέντας και σαμπούκου. Σκεπάστε την κατσαρόλα και αφήστε τα να μουλιά σουν, για άλλα 10'. Προσθέστε κάποια γλυκαντική ουσία, και πιείτε 1/4 φλιτζάνι του τσαγιού κάθε μισή ώρα, το πολύ μέχρι 4 φλιτζάνια την ημέρα.\nΕνισχύστε το ανοσοποιητικό σύστημα του παιδιού σας με εχινάκεια\nΗ εχινάκεια βοηθά το ανοσοποιητικό σύστημα να καταπολεμήσει όλους τους εισβάλλοντες μικροοργανισμούς που προκαλούν τον πυρετό. Δώστε στο παιδί σας από 1/4 έως 1/2 κουταλάκι του γλυκού βάμμα εχινάκειας 4 φορές την ημέρα.\nΑν ακουμπήσετε ένα μπουκάλι ζεστό νερό πάνω στο αυτί σας θα ανακουφιστείτε από τον έντονο πόνο που έχει προκληθεί από τη μόλυνση του αυτιού. Μια κομπρέσα με λεβάντα , η οποία έχει καταπραϋντικές και αντιφλεγμονώδεις ιδιότητες, θα καταστήσει τη θεραπεία πιο αποτελεσματική. Εμποτίστε ένα βαμβακερό πανί μέσα σε μια λεκάνη με ζεστό νερό που περιέχει 3 σταγόνες αιθέριου ελαίου λεβάντας. Στύψτε ελαφρώς το πανί, εφαρμόστε το στο αυτί, και καλύψτε το με ένα μπουκάλι ζεστό νερό.\nΤο φασκόμηλο έχει αντιμικροβιακές ιδιότητες και περιέχει στυπτικές τανίνες που βοηθούν στην ανακούφιση της φλεγμονής. Ρίξτε 2 φλιτζάνια βραστού νερού σε 4 κουταλάκια του γλυκού αποξηραμένου φασκόμηλου. Καλύψτε το σκεύος, αφήστε τα να μουλιάσουν για 15 λεπτά, στραγγίστε, και προσθέστε 1 κουταλάκι του γλυκού θαλασσινό αλάτι, το οποίο έχει ήπιες αντιμικροβιακές και αντισηπτικές ιδιότητες. Κάντε γαργάρες με αυτό το ζεστό αφέψημα (χωρίς να το καταπίνετε) κάθε μία ή δύο ώρες.\nΑνακουφίστε τη συμφόρηση με αφέψημα από πιπερόριζα και γλυκάνισο\nΗ πιπερόριζα, το γλυκάνισο, και η ρίζα της γλυκόριζας βοηθούν να μαλακώσουν οι βλέννες στην αναπνευστική οδό. Σιγοβράστε 2 φλιτζάνια νερού μαζί με 2 κουταλάκια του γλυκού φρέσκια, ψιλοκομμένη ρίζα πιπερόριζας, 2 κουταλάκια του γλυκού σπόρους γλυκάνισου, και 1 κουταλάκι του γλυκού ρίζα γλυκόριζας σε μια σκεπασμένη κατσαρόλα για 10 λεπτά. Σουρώστε, και αν θέλετε χρησιμοποιήστε κάποια γλυκαντική ουσία. Πίνετε 1/2 φλιτζάνι κάθε δύο ώρες, έως και 3 φλιτζάνια την ημέρα.\nΔιευκολύνετε την αναπνοή του παιδιού σας με ευκάλυπτο και μέντα\nΤα αιθέρια έλαια του ευκαλύπτου και της μέντας βοηθούν να ανοίξουν οι αναπνευστικές οδοί και καταπολεμούν τους μικροοργανισμούς που προκαλούν τις μολύνσεις.\nΣυνδυάστε 10 σταγόνες από το αιθέριο έλαιο του ευκαλύπτου και της μέντας μαζί με μια μικρή ποσότητα ελαιόλαδου ή αμυγδαλέλαιου και χρησιμοποιώντας ποσότητα ίση με ένα γεμάτο κουταλάκι του γλυκού κάντε εντριβή στο στήθος και στην πλάτη του παιδιού σας, περίπου δύο φορές την ημέρα.\nΗ λεβάντα είναι ένα φυτό με καταπραϋντικές και αντιφλεγμονώδεις ιδιότητες. Φτιάξτε ένα αφέψημα λεβάντας για να ανακουφιστείτε από τον πονόδοντο. Πάρτε 20 γρ. αποξηραμένη λεβάντα ή 40 με 50 νωπά φύλλα και βράστε τα σε ένα κατσαρολάκι για περίπου 20 λεπτά με μισό λίτρο νερό. Ο πονόδοντος περνά είτε με πλύσεις από το αφέψημα της λεβάντας είτε με κομπρέσες που μπορείτε να εφαρμόσετε πάνω στη πάσχουσα περιοχή ή ακόμα και εξωτερικά στο μάγουλο.